ДАВЛАТ БЮДЖЕТИ ИЖРОСИ - Ўзбекистон овози газетаси\nустидан парламент назоратини кучайтириш долзарб аҳамиятга эга\nХабарингиз бор, шу йилнинг 11 ноябрь куни Олий Мажлис Қонунчилик Палатасининг навбатдаги мажлиси бўлиб ўтди. Шу куни депутатлар Ўзбекистон Республикасининг 2016 йилги давлат бюджети ва давлат мақсадли жамғармалари бюджетлари, шунингдек, солиқ ва бюджет сиёсатининг асосий йўналишлари лойиҳаларини кўриб чиқиб, тасдиқлашди.\nТаъкидлаш жоизки, Давлат бюджетининг қабул қилиниши, солиқ сиёсатидаги ўзгаришлар, янгиликларга мамлакатимиз жамоатчилигининг эътибори, қизиқиши йилдан-йилга ортиб бормоқда ва бу табиий жараёндир. Бугун одамлар солиқ имтиёзи ва енгилликларининг бевосита даромадига таъсирини сезмоқда, Давлат бюджетидан салмоқли маблағлар таълим-тарбия масканларида билим олиш шароити ва имкониятларини яхшилаш, жойларда тиббий хизмат сифатини ошириш каби муҳим ишларга йўналтирилаётганини мамнуният билан қабул қилмоқда, айни пайтда ушбу маблағларнинг қай даражада самарали сарфланаётгани билан қизиқмоқда.\nШундан келиб чиқиб, мамлакатимиз иқтисодиёти барқарорлашиши, аҳолининг турмуш фаровонлиги билан бевосита боғлиқ бўлган 2016 йилги Давлат бюджети ва давлат мақсадли жамғармалари бюджетлари, шунингдек, солиқ ва бюджет сиёсатининг асосий йўналишлари ҳақида Олий Мажлис Қонунчилик палатаси депутати, Ўзбекистон ХДП фракцияси аъзоси Фарҳод Умаров билан суҳбатлашдик.\n— Аввало, Давлат бюджети нима ва у қандай шаклланиши ҳақида кенгроқ маълумот берсангиз.\n— Ҳар қайси давлатда ялпи ички маҳсулот ва миллий даромад хўжалик субъектларининг фаолияти натижасида шаклланади. Моддий ишлаб чиқариш жараёнида яратилган миллий даромад тақсимот ва қайта тақсимот босқичларидан ўтади. Охиргисида бюджетнинг алоҳида ўрни бор. Боиси, миллий даромад қайта тақсимланаётганда унинг бир қисми пул шаклида бюджетга тушади ва шу орқали молиявий ресурсларнинг марказлашган жамғармаси ҳосил қилинади.\nБюджет давлат олдидаги вазифаларни молиявий таъминлаш мақсадида пул маблағларининг жамғарилиши ва сарф қилинишидир. Бюджет сиёсати эса мамлакатда макроиқтисодий барқарорлик, бюджет тизимидаги мувозанатни сақлаган ҳолда, давлат тасарруфидаги маблағларни келгусида унинг молиявий имкониятларини ошириш мақсадида ўта самарадорлик билан ишлатиш, демакдир.\nАйтиш керакки, тақдим этилган лойиҳалар иқтисодиётнинг изчил ўсишига, иқтисодий бақарорликнинг мувозанатлаштирилган кўрсаткичларини ҳамда экспортнинг ўсишини сақлаб қолишга ҳамда иқтисодиётнинг рақобатбардошлигини оширишга қаратилгани билан аҳамиятлидир. 2016 йилда ишлаб чиқаришни модернизациялаш, техник ва технологик жиҳатдан янгилашни жадаллаштириш ва кенгайтириш, шунингдек, йўл-транспорт ҳамда муҳандислик-коммуникация инфратузилмасини жадал ривожлантириш дастурларини фаол амалга оширишни давом эттириш назарда тутилган.\n— Бугун дунёнинг кўплаб мамлакатларида давлат бюджетини режалаштиришда солиқ сиёсатига алоҳида эътибор қаратилади. Чунки бу бевосита иқтисодиёт барқарорлиги ва рақобатбардошлигини оширишга хизмат қилади. Шу маънода мамлакатимизнинг келгуси йилга мўлжалланган солиқ сиёсатида қандай ўзгаришлар бўлади?\n— Келгуси йил учун Давлат бюджети лойиҳаси дунёда ҳукм сураётган мураккаб ижтимоий-иқтисодий вазият, хусусан, айрим яқин ҳамкорларимиз иқтисодиётида давом этаётган молиявий-иқтисодий инқироз шароитида шакллантирилганига қарамай, ижтимоий йўналтирилганлик хусусиятини сақлаб қолган. Мамлакатимизда иқтисодиётни модернизациялаш, диверсификациялаш ва либераллаштириш, бозор ислоҳотларини чуқурлаштириш, ишбилармонлик муҳитини яхшилаш, рақобатни кучайтириш, кичик бизнес ва хусусий тадбиркорликни жадал ривожлантириш бўйича олиб борилаётган фаол саъй-ҳаракатлар натижасида охирги бир неча йил давомида иқтисодиётга солиқ юки изчил камайиб бораётганига қарамай, Давлат бюджети профицит билан ижро этилмоқда. Бошқача қилиб айтганда, унинг даромад қисми тўлақонли бажариб келиняпти.\nБюджет лойиҳасининг таҳлилидан маълум бўлишича, 2016 йилда олиб бориладиган солиқ сиёсати ўтган йиллардаги каби хўжалик юритувчи субъектлар ва аҳоли учун солиқ юкини янада пасайтиришга, солиққа тортиш тизимини соддалаштириш ва бу соҳада маъмурий чораларни кучайтириш орқали хўжалик юритувчи субъектлар моддий-техник базасини мустаҳкамлаш ва меҳнатни рағбатлантиришга хизмат қилади.\nТаъкидлаш жоизки, 2016 йилда жисмоний шахслардан олинадиган даромад солиғининг иккинчи поғонаси бўйича солиқ ставкасини 8,5 фоиздан 7,5 фоизгача пасайтириш, ўрта даражадаги даромадга эга бўлган тўловчилар учун солиқ юкини 6,2 фоиздан 5,5 фоизгача камайтириш мўлжалланган.\nШу билан бирга, хизмат кўрсатиш соҳасидаги микрофирма ва кичик корхоналар учун ягона солиқ тўлови ставкасини 6 фоиздан 5 фоизгача пасайтириш ялпи ички маҳсулотдаги хизмат кўрсатиш соҳасининг улушини 55 фоизга етказишга имкон беради.\nУмуман олганда, ҳукумат томонидан солиқ сиёсати бўйича таклиф этилган чораларнинг амалга оширилиши натижасида, 2016 йилда солиқ юки 2015 йилдаги ЯИМга нисбатан 19,2 фоиздан 18 фоизга, Давлат бюджети даромадлари эса ЯИМга нисбатан 20,7 фоиздан 19,1 фоизгача камайиши кутилмоқда.\n— Маълумки, ҳар йили мамлакатимизда Давлат бюджети харажатларининг катта қисми ижтимоий соҳага йўналтириляпти. Келгуси йили бу масалага қандай ёндашиш кўзда тутилмоқда?\n— 2016 йилги Давлат бюджетининг ўзига хос хусусиятларидан бири шундаки, у биринчи навбатда, аҳоли фаровонлиги ва турмуш даражасини янада оширишга қаратилган. Келаси йилда бюджет ташкилотлари ходимларининг иш хақи тўловлари, пенсиялар, нафақалар ва стипендиялар миқдорини инфляция даражасидан юқори миқдорларда ошириш давом эттирилади. Бу ўз навбатида, аҳоли реал даромадларининг ўсиши, шу орқали турмуш даражаси ва харид қобилиятининг янада ошишини таъминлайди.\nХусусан, Давлат бюджетининг ижтимоий соҳа харажатлари 2015 йилда кутилаётган 58,7 фоиз ўрнига, 2016 йилда 59,2 фоизгача кўпайтирилиши режа қилинган. Бу, шубҳасиз, мамлакатимиз аҳолисининг турмуш даражасини янада яхшилашга, Халқ демократик партияси электорати манфаатларига хизмат қилади.\n2016 йилда таълим харажатлари ўтган йилга нисбатан 16,6 фоизга ўсиб, ялпи ички маҳсулотга нисбатан 6,8 фоизни ташкил этади. Шу билан бирга, таълим муассасаларини жорий сақлаш харажатлари ялпи ички маҳсулотга нисбатан 4,8 фоизни ташкил этиши таълим сифатига ижобий таъсир кўрсатади.\nПрогноз йилида соғлиқни сақлаш харажатлари ялпи ички маҳсулотга нисбатан 2,8 фоизни ташкил этиб, тизимга қарашли муассасаларнинг дори-дармон ва озиқ-овқат харажатлари 2015 йил учун тасдиқланган бюджетига нисбатан 1,15 баравар ўсиши кутилмоқда. Бу эса соғлиқни сақлаш соҳасини ислоҳ қилиш ва аҳолига сифатли тиббий хизмат кўрсатиш юзасидан қабул қилинган дастурлар доирасида барча тадбирларни молиялаштириш имконини беради.\n— Олий Мажлис Қонунчилик палатасида 2016 йилга мўлжалланган Давлат бюджети лойиҳаси кўриб чиқилаётганда, сиёсий партиялар фракциялари ўз позицияси ва таклифларини билдирди. Хусусан, Ўзбекистон Халқ демократик партияси фракциясининг Давлат бюджети бўйича позицияси қандай бўлди?\n— Ўзбекистон Халқ демократик партияси фракциясининг аъзолари ижтимоий соҳага ажратилган Давлат бюджети маблағларининг улуши оширилишига алоҳида эътибор қаратди.\nДавлат бюджетининг даромадлари, улардан самарали фойдаланиш, айниқса, аҳолини ижтимоий қўллаб-қувватлашга йўналтирилаётган бюджет маблағлари устидан парламент назоратини кучайтириш юзасидан таклифлар билдирилди.\nШундай қилиб, бюджет, ўзида асосий молиявий тоифалар (солиқ, давлат кредити, давлат харажатлари)ни мужассамлаштириб, давлат молиявий тизимининг асосий бўғини ҳисобланади ва ҳар қандай замонавий жамиятда муҳим иқтисодий ва сиёсий ўрин эгаллайди.\n2016 йилги Ўзбекистон Республикаси Давлат бюджетида белгиланган асосий кўрсаткичлар мамлакатимизда инсон омили ва аҳолини ижтимоий ҳимоялаш масалаларига эътибор йил сайин ортаётганидан далолат беради. Бундай ишларнинг барчаси Ўзбекистон Халқ демократик партиясининг дастурий мақсад ва вазифаларига мос келади.


Galaxy Watch 3 хусусиятлари ва илк «жонли» суратлари тарқалди - Terabayt.Uz\nSamsung компанияси янги авлод ақлли соатини ҳарбий ҳимоя, механик гардиш, ЭКГ ва қон босими датчиги билан таъминлаётгани ҳақида ёзганмиз. SamMobile нашри эса унинг техник хусусиятлари ҳақидаги батафсил маълумотларни ва ҳақиқий фотосуратларини эълон қилди.\nЎҚИНГ: Samsung ловиясимон симсиз қулоқчини ва яна бир девайсини Galaxy Note 20’лардан олдин чиқаради (+видео)\nКутилганидек, компания Galaxy Watch 3 моделини корпус ўлчмига кўра икки хил – 41 миллиметрлик ва 45 миллиметрлик вариантларда чиқаради. Уларнинг дисплейлари эса тегишлича диагоналига 1.2 ва 1.4 дюймлик ўлчамда. Яъни, учинчи авлод смартвотчлар экранлари оригинал Galaxy Watch’никидан 0.1 дюймга каттайган, аммо корпуси ихчамлашган – тегишлича 41х42.5х11.3 ва 45х46.2х11.1 дюймлик.\nGalaxy Watch 3 механик ромга эга бўлиб, буни қуйидаги расмлар ҳам тасдиқлайди:\nҲар иккала вариантдаги смарт-соатни хоҳишга кўра зангламайдиган пўлатдан ёки титандан қилинган корпусда харид қилиш мумкин бўлади. Барчасида бир хилда 8 гигабайтлик ички хотира, LTE, NFC, GPS, ЭКГ датчиги, қон босимини ўлчаш функцияси, IP68 стандартида сувдан ҳимоя ҳамда MIL-STD-810G ҳарбий стандартига мос зарбадан муҳофаза мавжуд.\nСўнгги маълумотларга кўра, Galaxy Watch 3 смарт-соатини Samsung кейинги ойдаёқ, буткул симсиз Galaxy Buds Live қулоқчини билан бирга намойиш этади. Уларнинг нархлари ҳақида ҳозирча ишончли бирор маълумот йўқ.\n#"ақлли соат" #Samsung #смарт-соат #аксессуарлар #Samsung Galaxy Watch #Samsung Galaxy Watch 3


Ўзбекистон-Қирғизистон-Қозоғистон янги газ қувури ишга туширилади\n19:18 / 10.04.2017\n“Бухоро газли ҳудуди-Тошкент-Бишкек-Олмаота” газ қувури қурилиш ишлари 2017 йилнинг июнига қадар якунланиши мумкин. Бу ҳақда Қирғизистон ОАВ «Газпром Қирғизистон» вакили Мурот Сулаймоновга асосан хабар берди.\nЖадвалга кўра, апрелда биринчи ва иккинчи навбат қурилиши якунланади, шундан сўнг махсус ишлар бошланади ҳамда улар жорий йилнинг июнига қадар якунланади.\nЯнги магистрал газ қувури ишчи босими 55 кг ва ўтказиш имконияти соатига 450 минг кубометр газ бўлган 720 миллиметрли қувурлардан иборат бўлади.\n«Тахминларга кўра, бу газ қувури йилига 4 млрд куб газни ўтказади. Ушбу икки навбатни қуриш республикамиз шимолий ҳудудлари ва Бишкек шаҳрига газ етказиб бериш хавфсизлигини таъминлайди», - дея таъкидлаб ўтди Мурот Сулаймонов Кnews.kg нашрига берган интервьюсида.\nҚозоғистон Ўзбекистон Қирғизистон газ қувури


Ўзбекистон Ёзувчилар уюшмаси » Япроқ ҳикоялар\nАсосий Ўзбек шеърияти Япроқ ҳикоялар\nБугунги тезкор замонда одамлар қисқа фурсатда кўп ишларни қилишга уринадилар. Замондан орқада қолиб бўлмайди. Шу маънода қисқа ҳикоялар ёзишга уриндик. Қолаверса жаҳон адабиётида қисқа ҳикоялар ёзиш тажрибаси бор. Тўғрида бир қаторли шеърлар бўлганда нега бир-икки гапдан иборат ҳикоялар бўлмаслиги керак. Асли ҳикоянинг моҳияти бир жумлада зуҳр этадику. «Ҳар қандай асар, одатда бир сўз учун ёки бир сатр, бир фикр учун ёзилади»-деганди устоз Талъат Солиҳов. Бизнинг япроқ ҳикояларимиз ҳам шу йўлдаги изланишлардандир. Изланиш айб саналмас.\nМен сени телбаларча севаман-зорланди йигит.\nАҳмоқларнинг севгиси керакмас – кибрланди қиз.\nҚачадан буён кўришмадигам, гамлашмадигам, тинчмисан дўстим. Э…., вақт йўқ кўнглидагини яширди иккинчиси.\nСуйганидан кўнгли озорланган қиз зорланди: наҳот шу пайтгача айтганларингиз ёлғон бўлса?.\n-Фанограмма эди- сурбетланди қаршисидаги.\nТиниқ сувнинг рангини нимага ўхшатиш мумкин?\nҲаёт қачон гўзал бўлади?\nАтрофингдагилар сени тушунганда.\nСени мендан ҳеч нима, айираолмас, тўсолмас!\nКўз ёшларим пардасидан ўзга.\n-Бир бориб бобойни кўриб келмоқчи эдим- виқорла деди супермаркетда бозорлик қилиб юрган Бойвачча тасодифан кўриб қолган танишига. Форум машина Меҳрибонлик уйи олдига келиб тўхтади.\n-Бобо кимга ўхшашимни истардингиз- эркаланди набира.\n-Ўзинга болам, ўзинга- хўрсиниб жавоб берди бобо.\nСанамларни, гўзалларни баданини менга қиёслайдилар – ғурурланди сарв. Танасининг тошдек қаттиқлигидан иши йўқ.\nУнинг қулоғи ғийбатларга, оғзи нобоп сўзларга очиқ эди. Оқибат кўзлари ҳам очиқ кетди.\nУнинг биргина умиди бор эди. У ҳам ёлғизликдан сўлди (сўнди).\nУ бир умр дунёда ҳамма излайдиган нарсани ахтариб ўтди.\nАқлинга қараб таъсир қиладиган ( сўз айтадиган) самимий дўст.\nБиз жим-жим сўзлаша бошладик. Наҳот сукунатнинг овозини бирдек тинглаяпмиз.\nУ ҳалок бўлди. Лекин юзида қониқиш зуҳр этган эди.\nҚуёш нур таратмаса ҳаёт йўқ. Аммо осмон безаги юлдузларни кўринмас қилиб қўяди.\nДарахт танасининг суви қочса қурийди. Инсон эзгу туйғуларини йўқотса.\nЁруғликка йўл топиш иштиёқини кучайтиради.\nОдамларга наф келтира олишда зуҳр этади.\nГулнинг тикани: «Боғбон мени суйганидан суғорар»- дея кўнглинг чоғлар.\nГул туфайли сув ичганин билмас.\nПул тўла ҳамён топиб олганда суюниш эмас, ҳамён йўқотганга ачинишда.\nҚўл телефони роса омадинг келди. Урф бўлишда чемпионсан. Аммо, одамларни яқинлаштияпсанми ёки аксинча.\nКўзгудаги ўз латофатига маҳлиё кўзлар, кўзгуга тақаб қаради ва ҳеч нима кўрмади. Жаҳлдан улоқтирди ва кўзгусиз қолди.Меъёрни билмаслик душманим, ўксинди кўзлар.\nКўзнинг нурини кесиб бўлғайму. Фақат сенинг жамолинг.\nВиждонига тик боқа олган.\n“Сенга доим тош отишади, калтак билан мевангни қоқишади”- кулишди қаторлашиб қад кериб турган мирза тераклар бир туп ўрикка қараб.\nЎрик ҳар баҳор чаман бўлиб гулламоқда. Тераклар кесилиб кетди.\nТоза йўлакдан пўрим кийинган, келишгангина бир киши кетиб бораётир. Аммо унинг излари қоп-қора эди.\nЮзига тушган муштдан киприқ қоқмаган полвон, юрагига урилган сўз зарбидан инграб юборди.\nКутишнинг лаззати умидда. Умиднинг лаззати саботда. Саботнинг лаззати ғурурда.Ғурурнингчи….\nНимага томчида қуёш акс этади.\nЧунки у тиниқдир.\nҚисқа умрнинг қадрига етиб, бир-бирига озор бермай ўтади. Капалаклардан ҳам ибрат олса бўлгулик.\n“Баргларинг мунча гулгун?”- сўрашди атиргулдан.\n“Ғунчалигимда бағримни қон қилишганди” — ҳузурсиз жавоб берди у.\nМунча осмонга сапчийсан.\nОқибат қайтар жойинг ер.\nО, глобус сенда дарёлару океанлар,даштлару тоғлар бор. Лекин одамлар йўқ.\nСен кўзгуга қарадинг-у кетдинг. Кўзгуга юзларимни босдим, у иссиқ эди.\nТувакдаги гул сўлаётган эди. Қанча парвариш қилмай таъсири сезилмасди. Сенинг шол рўмолининг билан тувакни ўраб қўйдим. Гул жонлана бошлади.\nСен мени чақиргандек бўлдинг. Чўчиб уйғондим. Мушук тушириб юборган дераза рахидаги кўзача чил- чил синган экан.\nСенга хат ёза бошладим. Қалам учи қирс этиб синди, бу юрагимнинг акс садосимиди, билолмадим.\nМен сендаман деб қалб қасрингдан ўзимни излай бошладим. Э воҳ ,на сени топдим, на ўзимни, на…\nБахт ҳақида ҳикоя ёзиб беринг деб сўрашди.\nЁздим: бахт бахтсизлигингни билмасликда.\nОшиқлар бир олманинг икки палласимиз ташбеҳини хуш кўрадилар. Шу ернинг ўзида айрилиш бор.\n«Мен адабиётга шеърларим билан кириб келдим»- дея интерьвю берди мактабга келган мухбирга ўқувчи. Ақлини танишига қанча борлигини ўзи билмаган ҳолда.\nТугма:-« Кичкина дея камситманг. Ишим ката- бирлаштириш».\nОсмон билан ерни нима боғлайди. Бир-бирисиз мавжуд бўлолмаслик. Ҳақиқий ошиқ қалблар шундай бўлиши керак.\nБутун олам тортилиш қонуни. Қонун, лекин ҳеч кимга мажбурият юкламайди. Бусиз оламнинг ўзида мавжуд бўлмайди. Одамийлик (дўстлик) ҳам шундай бўлиши даркор.\nУзоқ ёлғизлигимдан сўнг эшик қўнғироғи жиринглаб қолди. Ҳовлиқиб эшикни очдим. Пўчоғингиз борми?- мўлтираб турарди пўчоқчи бола.\nҲамма ёқда рекламалар .Газни тежанг, сувни тежанг, чироқни … Аммо ҳеч ким асабни тежанг демайди.\nБиродари мақтанди: “Биласанми мен сен учун жонимни бервораман, ўзимдан кечвораман”\nИккичиси ўйлади: “Ўзлигингни топганмисан, ўзи»\n“Азизим, менга имкон бер, хатойимнм тўғрилай”-ёлбор ошиқ.\nКўнгилдан бошқа берар нарсаси бўлмагандан, ерга боқди маъшуқа.\n“Китобдан нима топдинг”- кесатди жоҳил “дўст”\n“Сендан бошқа ҳамма нарсани” — ўйлади оқил дўст.\nКибрланиб сен назарга илмаганинг қалб тўридан жой берди.\nВақти келди, фақат ўша ерда қолдинг. Лек буни билмассан.\nЎринсиз қўлланган сўз ичида ўйлади:-“Юзига тарсаки тортиб юборсамми!”\nГўзаллик нимада мунозара қилинади доим.\nГўзалликни кўра олишда, кўра билишда.\nТашқарида ёмғир шариллаб қуяётган бўлсада, ичкарига у қуриқ кирди.\nТун. Одамларни узоқни кўра олмайдиган қилиб қўяди.\nУ йиғлаб ўтирарди. Садо сўроқлади:-Нега йиғлайсен?\nАламимдан уни ғийбатлаб, туҳмат қилган эдим, кулфат бўлиб қайтди.\nУ минбарни маҳкам ушлаганча, собиқ шўролар тузумини қоралаб нутқ сўзлади. Эшитганлар кўнгида бир гап қолмасада, минбарда унинг қўлларининг юқи — қип-қизил излар қолди.\nҚулоғи борларнинг бари гап уқсайди. Қирқ ( тўрт) қулоқли қозон энг донишманд бўларди.\nТомчи тошни тешиши мумкин. Ўткир фикрчи бутунни синдиради, синиқни ямайди. Танлашда адашма.\nҚанот берса учаоладиган қилиб берса. Товуқникидек эмас.\nОёқ берса чопаоладиган бўлса. Тошбақаникидек эмас.\nНеки берса муносиб қилиб берсин экан, бўмаса…\nХамиртуриш қўшилмаса, хамир кўпчимайди. Демак нон ёпилмайди. Момолар кейинги хамирга муштдеккинасини олиб қўядилар. Муштдеккина хамиртуришда етилтириш, биридан иккинчисига ўтказиш, занжирдек улаш ҳиммати бор. Хамиртуришдан ҳам ўрганса бўларкан, фақат…\nЯхши ит ўлигини кўрсатмайди деган мақол бор. Буни ҳаёт тасдиқлаган ҳам.\nҲаттоки ит ҳам малол бўлишни ор билсая. Қанийда текинтамоқлар малоллик нималигини англашса…\nЎзингдан қочар манзил тополмайсан.\nНафснинг чегарасин тийиб туролмайсан. Ниманга чиранасан одамзот.\nҚўнғироқ қилсам бандлик саси. Наҳот бу сени овозинг.\nИлон, ари, чаён заҳридан табобатда шифо учун фойдаланилади.\nАри заҳричалик нафи бўлмаган заҳринг ичингга ют. Ўлмайсан ҳам, ўлдирмайсан ҳам..\nҚуёш кулиб боқса тошларнинг юзидаги қорлар эрийди, олам равшанлашади.\nКўнгилларни бир жилмайиш билан чароғон қилиш мумкин. Табассум қилишни унитма.\nКитоб туманидан келаётганда, Тахтақорача давонидан ўтаётиб тоғларга разм солсангиз бирорта текис, бутун тош йўқ. Қоятошлардаги ёриқлар боболар юзидаги ажинларни эслатади. О, ҳаёт тошларга ҳам ажин соласан.\nНега издан чиқмас?\nЕр шари коинот чексизлигида муаллақ айланиб юради. Нега бир издан чиқиб кетмай ёки мунтазам бир томонга, ё турли томонларга оғиб кетмайди. Сабаби тинмай ўз ўқи атрофида айланишидир. Ўзлигини топган инсондек йўлини йўқотмайди она ер.\nЁруғликдан узоқлашган сари соя каттаяверади ва оқибат йўқолиб кетади. “Катталик” ортидан қувиб юрганлар соянгга ҳам разм сол.\nСайт бўлими: Ўзбек шеърияти


Ўзбекистонда “Twitter”чилар фаоллашмоқда\n“Twitter” фойдаланувчилари рўйҳатининг охиридан 5-ўринни эгаллаган бўлсада, ўзбек “Twitter”чилари фаоллашаётган кўринади.\nЎзбекистонда “Twitter” интернет хизмати оммалашаётган кўринади. Бу хизмат асосчилари Ўзбекистон “Twitter”га кираётганлар рўйхати орқада қолаётган бўлса-да, жорий йилда ўзбекистонлик Интернет фойдаланувчилари ўзлари ҳақида хабар беришнинг замонавий усули - “Twitter”ни қўллашда фаоллашиб бораётганини қайд этди.\n2010 йилнинг 16 май куни Ўзбекистон “Twitter”га хабарлар жойлаштириш кўрсаткичининг ўсиш суръати бўйича дунё давлатлари орасида биринчи ўринни эгаллади.\n“Twitter” асосчиларидан бири Дом Саголла PeopleBrowser. статистика хизмати тақдим этган маълумотлар таҳлили натижасида шундай хулосани эълон қилди.\nСаголла 2009 йилнинг 16 май кунги кўрсаткичларни 2010 йилнинг 16 май кунги кўрсаткичларга таққослаган.\nҚиёс натижаларига кўра, ўтган йилнинг шу кунига нисбатан бу йилнинг айни кунида “Twitter” га хабар жойлаштирувчилар кўрсаткичининг ўсиши бўйича биринчи ўринда Ўзбекистон, иккинчида Индонезия, учинчи ўринда эса Венесуэла экани аниқланган.\nАммо, бу натижалар жон бошига тақсимланганда Ўзбекистон “Twitter” фойдаланувчи давлатлар рўйҳатининг охиридан 5 ўринни эгаллаган.\nҲозир интернетдаги форумларда қизғин баҳс этилаётган бу тадқиқотини эълон қилар экан, Дом Саголла, бирор бир рақамни тақдим этмаган.\n“Бу тадқиқот кенг қамровли эмас, аммо, бу технологик ва маданий тараққиётни ўлчаш имконини берувчи янги мезон бўла олиши мумкин”,- дейди интернет нашрларидан бирига берган интервюсида Саголла.\nОзодликнинг “Twitter” тармоғи бўйича тадқиқот ўтказган мухбири ва бу соҳа мутахассисининг Тўлқин Умаралиев Марказий Осиёдаги “Twitter” эълон қилган рақамларни бундай изоҳлади.\n- Энг қизиғи Дом Саголла “Twitter”да чиқарилган микрохабарлар, яъни твитларнинг рақамларини бермаган. Шунинг учун бу хабар жуда кўпчилик учун янгилик бўлди¸ айниқса Марказий Осиë твиттерчилари ичида шов-шувга сабаб бўлди. Нимага деганда Ўзбекистон Марказий Осиëда “Twitter” унчалик ривожланмаган давлатлардан ҳисобланади. Энди бу Дом Саголланинг қилган тадқиқотлари фақат бир нарсани англатиши мумкин. Ўзбекистонда озгина бўлган “Twitter” жамоаси шу куни айрим сабабларга кўра, ўтган йилга нисбатан бир неча баробар кўп деб ëзган. Энди у нимани билдириши мумкин яна? “Twitter”нинг ичида одамлар нафақат бир тарафлама кичик хабар қўяди¸ балки бир бирининг хабарига жавоб беради. Шу куни Ўзбекистон “Twitter” жамоасининг бир¸ икки ëки уч аъзоси қизиқ маълумотлар қўйган бўлса¸ улар бир бирининг маълумотига жавоб бериб¸ маълумот алмашувни тезлаштиргани сабаб бўлган бўлиши мумкин. Шу билан твитлар сони кўпайган, деса бўлади. Масалан, мен битта твит қўшсам¸ битта твит бўлади¸ бошқа шахснинг твитига жавоб берсам, ҳам битта твит бўлади.\nОзодлик: Яъни твит дер эканмиз¸ 2010 йил 16 май куни хабарлар сони кўп бўлган.\n- Хабарлар сони ва хабарларга жавоблар сони кўп бўлган.\nОзодлик: Мана сиз Ўзбекистонни твиттерлар кўрсаткичи бўйича Марказий Осиëда энг пасти деяпсиз. Бу бўйича бирор бир статистика борми?\n- Бу бўйича статистика йўқ. Статистика олиш жуда ҳам қийин. Нимага деганда Ўзбекистондан бўлган нафақат твиттерчилар¸ балки блоггерлар ҳам ўзларини “Ўзбекистондан” деб айтмайди. Бунинг сабабларини тушунамиз. Ҳозирги кунда Ўзбекистон “Twitter” жамоасининг кенглигини ëки торлигини ўлчайдиган иккита мезон бор. Биринчиси¸ Ўзбекистон бўйича қўйилаëтган твитлар. Иккинчиси¸ Ўзбекистон ичидан чиқаëтган реактив хабарлар. Яъни кўрганингни ëз деган хабарлар. Масалан, “Ҳозир ëмғир ëғаяпти ва кучли шамол бўлиб¸ йўл ҳаракатига халақит бераяпти”, деб сурати билан қўйиш мумкин. Бу Ўзбекистон ичидан чиқаëтган маълумот эканлигини англатиб туради.\n“Twitter” нимаси билан қулай? Уни иккита технология орқали қўлланишингиз мумкин. Биринчиси¸ оддий компютер. Иккинчиси¸ мобил телефон. Мобил телефонда суратга оласиз¸ хабарни ëзасиз¸ “Twitter”га қўясиз.\nТвиттерда ўзбекистонлик интернет фойдаланувчиларнинг фаол эмаслигининг яна бир сабаби бўлиши мумкин. Қозоғистон ва Қирғизистонга ўхшаб Ўзбекистоннинг ҳам ўзининг твиттерга ўхшаган рус тилида www.140.uz деган сервиси бор. Бу твиттерга 100 фоиз ўхшаган сервис десам адашаман. Лекин жуда кўп тарафдан твиттерга ўхшаб кетади. Биринчидан¸ 140 символ билан хабар киргизишингиз мумкин. Иккинчидан¸ уни мобил телефон орқали бемалол ишлатишингиз мумкин. Учинчидан¸ унга СМС орқали ҳам хабар қўйишингиз мумкин.\nОзодлик: Бунинг фойдаланувчилари кўпми?\n- Бугунги кунда унчалик кўп эмас. Лекин борган сари оммавийлашиб кетаяпти.\nОзодлик: Тўлқин¸ қисқача характеристика беринг. “Twitter” бу нима ўзи?\n- “Twitter” бу блогнинг бир тури. Бошқа блог сервислардан ажралиб турадиган характери фақат 140 символ орқали хабар қўйиш мумкинлигида. 140 символдан ошиқ хабар қўйиш мумкин эмас. Иккинчи твитда хабарни давом эттиришингиз мумкин. Шуниси яхшики¸ одамлар компютер ëки телефон орқали хабарларни тез-тез қўйиши мумкин. 140 символга эга эканлигининг сабаби битта СМС 140 символга эга.\nТелефон орқали “Twitter”ни ишлатиш оммалашиб кетган. Масалан Қирғизистонда¸ Қозоғистонда ҳам бор адашмасам¸ “Twitter”га интернет орқали кирмасдан СМС орқлаи 140 та символга эга бўлган хабарни жўнатишингиз мумкин. Твиттер орқали Ўзбекистоннинг исталган жойидан туриб дунë миқëсидаги сизга ўхшаган қизиқувчилар билан¸ дўстларингиз билан маълумот алмашиш имконига эга бўласиз.\nËмон тарафи шуки¸ ҳозирги кунда “Twitter”нинг ëки “Twitter” орқали сурат қўядиган сервиснинг на русчага¸ на ўзбекчага таржима қилинган сайтлари бор. Шунинг учун бирор киши “Twitter” ишламоқчи бўлса¸ ҳеч бўлмаганда инглиз тилининг асосий сўзларини ўрганиши керак. Дом Саголланинг қилган тадқиқотлари бугунги кундаги асл воқеликни тўлиқ кўрсатмаëтганлиги бўлиши мумкин¸. Лекин барибир келажакдан хабар бўлишига мен ишонаман. Чунки бугунги кунда Ўзбекистонда ривожланган интернет ва кенг тараққий қилаëтган мобил телефонлари сонини ҳисобга олганда¸ яқин орада Ўзбекистон “Twitter” ëки унга ўхшаган сервисларни қўллаш бўйича биринчи ўринга чиқиши мумкин.


Тилла, кумушдан бошқа қимматбаҳо тошлардан ҳам закот чиқариладими?\n1442 йил 3 рабиъул аввал | 2020 йил 20 октябрь, сешанба\n18:12 / 22.11.2018 1200 pdf Ўқиш режими + -\nСавол: Тилла, кумушдан бошқа қимматбаҳо тошлардан ҳам закот чиқариладими?\nЖавоб: Бундай тошлар тижорат мақсадида олинган бўлмаса, улардан закот берилмайди. Тилла тақинчоқларга қўйилган бундай тошларнинг вазнини чиқариб ташлаб, қолган соф тилла ёки кумуш вазнидан закот берилади. Тилла ва кумушдан бошқа ёқут, фируза, гавҳар, марварид, зумрад, забаржад, темир, мис, қўрғошин, шиша кабилардан закот берилмайди, агар чиройли тарзда ясалган ва нархи қиммат бўлса ҳам. Мушки анбар каби моддалардан ҳам закот йўқ.\nСавол: Идиш-товоқ каби нарсаларга тилла суви юритилган бўлса, ўша тилладан ҳам закот бериладими?\nЖавоб: Зеб-зийнат сифатида буюмларда фойдаланилган тиллалар улардан ажраладиган бўлса, тилланинг вазни аниқланиб, улардан закот берилади. Агар тилла ажратиб бўлмайдиган даражада бўлса, улар йўқ деб ҳисоб қилинади ва улардан закот чиқарилмайди.\nСавол: Тилла ва кумушдан ясалган бурун, тиш ва суякларни бир-бирига улаш учун қўйилган тиллалардан закот бериладими?\nЖавоб: Фиқҳ китобларимизда: «Булар ўсувчи бўлмагани учун закот вожиб бўлмайдиган нарсалар ҳисобланади ва улардан закот берилмайди», деб айтилган. Шунинг учун бундай тиш ёки бурунни бемалол чиқариб, сотиб юбориш имконияти бўлса, унда закот вожиб бўлади. Агар маҳкамлаб қўйилган бўлса, закот вожиб бўлмайди, чунки бунда зиёда бўлиш имкони йўқдир.\n«Мўминнинг нажоти» китобидан\n10:50 / 22 июль 3122\nАмалларимиз қабул қилинармикан?\n18:02 / 23.11.2018 1790\nЗакот берувчининг вазифалари\nЗакотни адо қилувчи банданинг зиммасида бажариши лозим бўлган қуйидаги вазифалар бор1. Закотдан мурод нималигини фаҳмлаши керак. У уч нарсадан иборат Аллоҳ давоми...\n2678 12:50 / 12.06.2018\nУмуман нақд пулдан қандоқ қилиб Закот чиқарилади Шартлари қандайНақд пулдан Закот чиқариш фарз бўлиши учун унда қуйидаги шартлар мавжуд бўлиши керак1. Пул давоми...\n2229 05:00 / 14.01.2017\nНИМА УЧУН ИСЛОМДА ЗАКОТ УЧИНЧИ РУКН ҚИЛИНГАН?\nНима учун Қуръони Каримда Закот сўзи ўттиз мартадан ортиқ келган бўлса, шундан йигирма еттитасида намоз билан бирга зикр қилинганНима учун Пайғамбаримиз давоми...\n2427 05:00 / 14.01.2017\nҲайвонот маҳсулотларида закот олинадими?\nҲозирги кунимизда сут ва сут маҳсулотларидан олинган фойда орқали мол боқаётганлардан кўпроқ бой бўлаётганлар оз эмас. Яйловда мол боқиб бой бўлишдан кўра, бир давоми...\n1791 05:00 / 14.01.2017\n69 18:00 / 19 октябрь\n32. «Устозларга эҳтиром» | Салоҳиддин домла Шарипов\n34 11:00 / 19 октябрь\n44950 11:58 / 10.10.2018\n57266 11:56 / 10.10.2018\n10019 15:03 / 10 март


hidoyat.uz – “Мовароуннаҳр” нашриётининг сайти - Ҳайвонот оламига муносабат\nҲайвонот оламига муносабат\n2012 йил 27 феврал\nДинимиз меҳр-шафқат дини. Одам тугул ҳайвонларга ҳам мулойим муносабатга чақиради. Қуръони каримда Аллоҳ таоло ҳайвонот оламини нима учун яратгани, уларга қандай муносабатда бўлиш лозимлигини ўргатиш билан бирга, ҳайвонот оламидан қандай фойдаланиш ҳақида ҳам таълим беради: "Ердаги бирор жонивор ва бирор икки қаноти билан учадиган парранда йўқки, (улар ҳам) сизлар каби умматлар бўлмасалар..." (Анъом, 38). Яъни, сизлар қандай уммат бўлсаларинг, улар ҳам ўзларига хос умматдир. Шундай экан, уларни бекорга ўлдириш, зулм қилиш, қийноққа солиш асло мумкин эмас.\nАслида, ҳайвонлар ҳам борлиқдаги барча нарса каби ибрат учун, қолаверса, инсонларга манфаат учун яратилган. "Албатта, сизлар учун чорва молларида ҳам ибрат бордир: сизларга уларнинг қорнидаги нарса (сути)дан ичирурмиз, яна сизлар учун уларда кўп фойдалар бордир, шунингдек, улар(нинг гўшт-ёғлари)дан ейсизлар. Яна, (қуруқликда) уларга ва (денгизларда) кемаларга миниб юрасизлар" (Мўминун, 21–22). Ҳайвонот олами инсон манфаати учун яратилганини улардан хоҳлаганча фойдаланиш мумкин деб тушунмаслик керак. Динимиз бу борада ҳам адолатли ўлчовларни белгилаб қўйган. Яъни: ҳайвонот оламидан тўғри фойдаланиш; маҳсулотларидан эҳтиёжга кўра манфаат олиш; зарурат бўлганидагина ов қилиш ва ҳоказо. Аммо зинҳор ҳеч бир парранда ёки ҳайвон сабабсиз ўлдирилмайди, ини, уяси бузилмайди, уларга озор берилмайди. Ҳадиси шарифда: «Бирон киши чумчуқни сабабсиз ўлдирса, қиёмат куни Аллоҳга: "Эй Парвардигорим, бу киши мени ноҳақ ўлдирди, бундан унга ҳеч қандай фойда йўқ эди", деб шикоят қилади», дейилган (Имом Насаий ривояти).\nИбн Аббосдан (розийаллоҳу анҳу) ривоят қилинади: «Пайғамбаримиз (соллаллоҳу алайҳи ва саллам) юзига тамға босилган бир эшак ёнидан ўтатуриб: "Ким бу ишни қилган бўлса, унга Аллоҳнинг лаънати бўлсин, мен бундай ишни ман қилган эдим-ку!" дедилар» (Имом Муслим). Демак, ҳайвонларга белги қўйиш масаласида ҳам эҳтиёт бўлиш зарур. Тамға юзига босилмайди, қулоғининг катта қисми кесиб ташланмайди, думи бекорга кесиб олинмайди. Агар ҳайвон одамларнинг экинига зарар етказса, унинг зарари ҳайвон эгасидан ундирилади.\nҲайвонларга нисбатан меҳр-шафқатли бўлиш инсоннинг охиратда ҳам баланд даражаларга эришишига сабаб бўлади. Абу Ҳурайрадан (розийаллоҳу анҳу) ривоят қилинади: «Расулуллоҳ (соллаллоҳу алайҳи ва саллам): "Бир киши йўлда кетаётиб қаттиқ ташна бўлди. Йўлида бир қудуқ кўриниб қолди-да, унинг ичига тушиб сувидан ичди. Қудуқдан қайтиб чиққан вақтида бир ит ташналигидан ҳансираб, ҳўл тупроқ ялаётганини кўрди. Бу бечора ҳам менга ўхшаб чанқабди, деб ўйлади ва қайта қудуққа тушиб, маҳсисига сувдан тўлдириб чиқиб итга ичирди. У кишининг қилган иши Аллоҳ таолога хуш келиб, гуноҳини кечди", дедилар. Шунда саҳобийлар: "Ё Расулуллоҳ! Ҳайвонларга қилган яхшилигимиз учун ҳам бизларга савоб бўладими?" деб сўрашди. Расулуллоҳ (соллаллоҳу алайҳи ва саллам): "Ҳа, ҳар бир жонлида шундай ажр бор", деб жавоб бердилар» (Имом Бухорий).\nАксинча, ким ҳайвонларга жабр-зулм ўтказса, азоб берса, бундай одамни охиратда қаттиқ жазо ва уқубат кутади. Расулуллоҳ (соллаллоҳу алайҳи ва саллам): "Бир хотин урғочи мушукни очликда сақлаб ўлдиргани учун дўзахга тушди. Худо билсин, бу мушукни қамаб қўйганингда на таом ва на сув бермадинг ёки ердаги ҳашаротлардан тутиб емоғи учун ўз ҳолига қўймадинг, деб азобланса керак", деб марҳамат қилганлар (Имом Бухорий ривояти).\nҲайвонларга улардан кўриладиган манфаатдангина келиб чиқиб меҳр-шафқатли бўлинмайди. Инсон бутун борлиққа шафқат билан муносабатда бўлишга буюрилгандир. Табиатга яхши муносабатда бўлиш билан динимиз қоидаларига, одамийлик талабларига риоя қилган бўламиз. Барча савобли амаллар қаторида, бу ишимиз учун ажру савобларга эришамиз, иншааллоҳ.\nАнгрен шаҳар бош имом-хатиби\n1178 марта ўқилган.


Шўрҳок ва шўрҳоксимон шўртоб ва шўртобли ҳамда мелиорация жиҳатдан оғир тупроқларни ўзлаштириш » Geodeziya » Referat » Referat | Haqida\nAsosiy / ReferatGeodeziya Шўрҳок ва шўрҳоксимон шўртоб ва шўртобли ҳамда мелиорация жиҳатдан оғир тупроқларни ўзлаштириш\nШўрҳок ва шўрҳоксимон шўртоб ва шўртобли ҳамда мелиорация жиҳатдан оғир тупроқларни ўзлаштириш\nFayl hajmi 27,25 kB\n1. Шўрҳок ва шўрҳоксимон, шўртоб ва шўртобли ерлар, уларнинг мелиоратив ҳолати,\n2.Тақир ва тақирсимон, гипсли, карбонатли тупроқлар, уларнинг мелиоратив ҳолати, ўзлаштириш технологияси,\n3.Қумли ва қумлоқ ерларни ўзлаштириш.\n4.Ўзлаштириш технологияси, ўзлаштиришнинг ўзига хос усуллари (кольматаж, зичлаш, минерал ва органик ўғитлар қўллаш)\nТаянч тушунчалар: шўрҳок тупроқлар, шўрхоксимон тупроқлар, шўртоб тупроқлар, шўртобли тупроқлар, ўзлаштирилган ерлар, ўзлаштирилиши мумкин бўлган ерлар, ўзлаштириш технологияси, дастлабки экинлар ва асосий экинлар агротехникаси.\n1. Шўрҳок ва шўрҳоксимон, шўртоб ва шўртобли, гипсли, карбонатли тупроқлар Ўзбекистон Республикасининг текислик минтақасида, яьни Мирзачўл, Жиззах, Шеробод, Қарши чўлларида, Бухоро, Хоразм вилоятларида , Қорақалпоғистон Республикасида кенг тарқалган.\nБундай тупроқлар оч тусли бўз, тақир ва тақирли, ўтлоқи –ботқоқ тупроқлар таркибида бўлиб, шўрланиш даражалари шўрланиш типлари ва тупроқ таркибидаги ткзли қатламларнинг жойлашиш чуқурлиги билан бир-биридан фарқланади.\nШўрҳоксимон тупроқлар нинг таркибида 0,3-2,0 % гача тузлар бўлиб, тузли қатлам ер юзасидан 30-50 см дан 70-150 см гача чуқурликдан бошланади.\nШўрҳок тупроқларнинг таркибида эса, 2-3 %дан кўп миқдорда тузлар бўлиб, улар ер юзасидан сизот сувларгача бўлган қатламда тарқалган бўлади.\nШўртоблар деб, тупроқ сингдирувчи комплексида кўп миқдорда сингдирилган қолатдаги алмашинувчи(5-20,5мг/экв) натрий, баъзан эса анча миқдорда сингдирилган магний ҳам сақловчи тупроқларга айтилади. Шўрҳоклардан фарқли ўлароқ, шўртобларда сувда осон эрийдиган тузлар энг устки қатламда эмас, балки бироз чуқурроқда сақланган бўлади.\nЮқорида келтирилган шўр тупроқлар бир- биридан тупроқнинг тузилиши, механик таркиблари, сув-физик хоссалари, шўрланиш даражалари, тузларнинг таркиблари ва бошқа хусусиятлари билан фарқланади.\nШўрҳок ва шўртоб тупроқлар мелиоратив ҳолатини агротехникавий тадбирлар мажмуасини тўғри амалга ошириш туфайли яхшилаш мумкин. Бунинг учун далаларни текислаш, шўрланган сизот сувларни чиқариб юбориш, зовур-захкаш тармоқларини барпо килиш, тупроқ шўрини ювиш каби тадбирлардан фойдаланиш зарур.\nШўрланган бўз ва кўриқ ерлар икки асосий босқичда ўзлаштирилади: Ирригация-мелиорация жиҳатидан ўзлаштириш - суғориш ва шўр ювиш тармоқларини қуриш, уларга сув боғлаш иншоотларини, нов кўприклар қуриш, ерларни асосли текислаш ва бошқалар;хўжалик жиҳатидан ўзлаштириш - шўрини ювиб, экин экиб қишлоқ хўжалик оборотига киритиш.\nЎзлаштириш тадбирлари гидромелиорация ва агромелиорация тадбирлар мажмуасидан иборат бўлади.\nЕрни гидромелиорация жиҳатидан ўзлаштиришда кўриқ ернинг чўкишига қарши зарур тадбирлар қўллаш жуда муҳим. Кўриқ ерлар суғорилгандан кейин намланиб, зичлашиши натижасида чўкади. Аввало тупроқ ичидаги минг-минглаб ҳашорат ва жониворлар ўтган йўллар, ўсимлик илдизларининг чириб, ўрни бўшаб қолиши бунга сабаб бўлади. Кейинчалик тупроқ-грунтнинг қаволи жойлари кулаб тушади ва натижада ер чўкади.Тупроқ таркибидаги тузларнинг сувда эриб кетиши натижасида ҳам ер чўкиши мумкин. Ер кўп чўкканда катта-катта ёрилиб, воронка шаклидаги чуқурга айланади.\tСуғориш тармоқлари чўкканда, дамбалар ёрилиб, ёриқ эни 5-10 см гача боради. Натижада сув дамбани уриб кетиши, иншоотларга шикаст етиши мумкин. Маълумотларга кўра, Мирзачўлда дастлаб суғорилган йилда тупроқ 0,4-0,5 м дан 1,0 м гача чўккан. Сизот сув сатҳи қанча чуқур бўлса, тупроқ ҳам шунча кўп чўкади. Сизот сув сатҳи юза (2,5-3,0 м) бўлганда тупроқ жуда оз чўккан.\tЎзлаштирилаётган ерлар текисланаётганда устки унумдор тупроқ қатламини сақлаб қолишга ҳаракат қилиш лозим. Бунинг учун асосли текислашнинг «кулис» ёки «уюмлаш» усулларидан фойдаланиш маъкулдир. Бу усулларда тупроқнинг устки унумдор қатлами (0-20 см) ўз жойида сақлаб қолинади. Шўрланган ерларни агромелиоратив жиҳатидан ўзлаштиришда дала ишларини май ойидан кечиктирмай бошлаш, ерга агротехникавий ишловлар бериш керак. Хўжалик ҳудудидаги ажриқ босган партов ерлар шўр ювишдан олдин ағдаргичи олиб кўйилган кўп корпусли плуг билан қиркиб олинади, кейин улар чуқур қилиб ҳайдалади ва ишлов берилади.\tЁввойи ўтлардан: оқбош, олабўта, кермак каби ўтлар яхши ўсган бўз ва кўриқ ерларни ўзлаштириш бошқа ерларга қараганда бир оз фарқ қилади. Бундай тупроқлар серковак бўлади, уни турли ҳашорат ва жониворлар илма-тешик қилиб юборган, ўсимлик илдизлари чириб бўшаган бўлади ва хакозо.\tБундай ерлар ёввойи ўтлардан тозаланиб текислангач, чуқур қилиб ҳайдаб, бороналаб, мола бостирилгандан кейин ювилиши керак.\tТупроқдаги ковакларни йўқотиш, сувни сизиб кетишини камайтириш мақсадида тупроқ майдаланади ва зичланади. Шундай қилинмаса, шўр ювиш вақтида сув тузларни эритиб улгурмасдан, остки қатламларга ўтиб кетади ва сизот сувлар сатҳиши юқорига кўтарилишига сабаб бўлади. Зичланган тупроқларни ювишда сувнинг ишқорсизлантириш таъсири анча кучаяди.\tЛекин устини сийрак ёввойи ўтлар қоплаган кучли шўрланган кўриқ ерларга яхшилаб ишлов бериш ва зичлашнинг ҳожати йўқ Тажриба кўрсатишича бундай ерлар қайдалгандан кейин мола бостирилса, тупроғи майдаланиб, сув ўтказувчанлиги камаяди. Шўр ювганда тупроқкд сув жуда ҳам кам сингийди, натижада шўри қониҳарсиз ювилади. Бундай ерларда ерни шўрини ҳайдалмаган ҳолда ювиш яхши самара беради.\nШўрҳок ва шўрҳокли ерларни шўри - полчаларга бўлиб, сув бостириш усули билан ювилади. Ўзлаштиришнинг биринчи йилида тупроқнинг метрли қатлами қониқарли даражада (хлорга кўра 0,015-0,02 %; устки қатламда 0,01 % ва ундан ҳам кам) шўрсизлантирилиши лозим.\tМайдони 0,15-0,25 га бўлган полчаларда ювиш меъёри 2000-2500 м3/га; қатлами кучли зичланган, гипсланган тупроқларда меъёр 3000-5000 м3/га гача оширилади. Кучли шўрланган ерлар ва шўрҳоклар 5-6 марта ювилади. Яхши натижаларга эришиш учун биринчи ва иккинчи; иккинчи ва учинчи шўр ювишлар оралиғидаги давр 1-2 кун бўлиши керак, кейинги шўр ювишлар оралиғидаги даврни 3-7 кунгача чўзиш мумкин. Шўри ювилган ерлар баҳорда яхшилаб бораналаниши лозим.\tМеханик таркиби оғир, кучли шўрланган, катта шўр ювиш меъёрини талаб қилувчи ерларни шоли экиш йули билан ўзлаштириш фойдали. Шоли экилганда шўр ёзнинг энг иссиқ, тупроқ ва сувнинг энг қизиган вақтида ювилади. Шунда тупроқдаги тузлар яхшироқ ва тезроқ эрийди. Шоли экиб ерни шўрдан тозалаш учун етарлича зовур тармоқпари мавжуд бўлиши керак. Тупроқ - мелиоратив шароитларга қараб, доимий зовурларнинг чуқурлиги 2,5-3,5 м; ўзлаштиришнинг дастлабки даврида зовурлар оралиғидаги масофа 200-400 м бўлиши керак. Доимий зовурлар билан бирга муваққат зовурлардан ҳам фойдаланиш керак. Шунда тупроқ даги тузлар бирмунча яхши ювилади. Шоли шўрга унча чидамаганлигидан экишдан олдин у экиладиган ерни яхшилаб ювиш зарур. Ер 5-10 кун давомида ювилиши лозим. Олинадиган ҳосил экишдан олдин ернинг қанчалик яхши ювилишига боғлиқ.Ўзлаштириладиган ерлардаги шоли полчалари узлуксиз 40-60 минг м3/га умумий ювиш меъёри бериб суғорйлади, шундан ташланадиган сув 20-40 % ни ташкил қилади. Иложи борича, шолипоялардан сувни зовурларга ташламасдан шоли етиштириш лозим. Шундагина тупроқ шўрдан яхшироқ тозаланади.Агар сувни ташлаш йўли билан янгилаш зарур бўлса, ташлаб юбориладиган сув полга бериладиган сувнинг 10-15 % дан ошмаслиги керак. Тупроғининг шўрланганлик даражасига қараб, бир майдоннинг ўзига бир-икки йил шоли экиш мумкин. Ҳосил ўриб олингач, зовурлаштирилган шароитларда сизот сув сатх пасайганлиги учун тупроқ физик жиқатдан тезроқ етилади. Бундай шароитда тупроқ ди тозалигича сақлаш ва унумдорлигини ошириш мақсадида кузги арпа экиш мумкин. У экинлар орасида энг яхши ўзлаштиргич ҳисобланади. Шўрсизлантирилган ерларни кузги шудгор қилиб қўйиш, ғўза ва бошқа экинлар экишга таёрлаб кўйиш лозим. Шўртоб тупроқ ларни яхшилаш ва унумдор қилиш учун сингдирувчи комплексидаги ортиқча натрийни чиқариб, кальцийга алмаштириш, тупроқ эритмасининг ишқорийлигини камайтириш, физик хоссаларини яхшилаш зарур. Тупроқнинг шўртобланиш даражасига қараб, уларни ўзлаштириш ва яхшилашда турли усуллардан, яъни агротехникавий, биологик, кимёвий усуллардан фойдаланиш мумкин.\tЕрни куёшда қиздириш учун шудгор килиб қўйиш, Қумлаш, гунг солиш, шунингдек маданий ўғитлар солиш каби агротехникавий тадбирлар қўлланилади. Беда ва сидерат ўсимликлар экиш шўртобли тупроқларни ўзлаштиришнинг биологик усулидир.Ўтларнинг илдиз тизими тупроққа механик жиқатдан таъсир қилиб, унинг структурасини яхшилайди. Сидерат ўсимликлар сифатида шабдар ёки арпа экиш мумкин.\tТупроқни гипслаш кучли шўртобли тупроқларни кимёвий йўл билан ўзлаштириш усулига киради. Тупроққа гипс солинганда тупроқ сингдирувчи комплексидаги Ма+ ва Са++ узаро қайтма реакцияга киришади.\n2Nа(СК) + СаS04↔Са(СК) + Nа2S04\nТупроққа сингдирилган натрийнинг микдорига қараб, зарур бўлган гипс миқдори 5 т дан 10-20 т/га гача боради. Гипс кам эрувчан бўлганлиги сабабли жуда секин таъсир қилади, сепилганидан уч йил ўтгач, таъсири кучли сёзилади.Шўртобли тупроқларни ўз таркибидаги Са++ заҳиралари ҳисобига ўзлаштириш мумкин. Бунинг учун ерни чуқур (35-40 см) ағдариб ҳайдаб, пастки гипсли қатламни тупроқ юзасига чиқариш лозим. Зовурлаштирилган шароитда кузги-кишки шўр ювиш йўли билан шўр ерларни ўзлаштириш усули, асосан, сизот сувлари табиий яхши оқимга эга бўлган кучсиз ва ўрта минераллашган, кам ва ўртача шўрланган тузларнинг таркиби анионлар буйича хлоридли, сульфат-хлоридли, катионлар буйича натрийли, магний-натрийли тупроқнинг механик таркиби енгил ва ўрта, унинг тузилиш чуқурлиги буйича бир хил бўлган шароитлар қўлланилади.\nБундай ерларни ўзлаштиришда дастлаб махсус лойиҳа асосида ер асосий (капитал) текисланади, кейин лойиҳа асосида зовурлаштирилади, яъни зовурларнинг бирор типи (очиқ , ёпиқ ёки тик зовурлар) ёки уларнинг аралаш типлари қўлланилади.\nБунда очиқ ва ёпиқ зовурларнинг ўртача йиллик сув оқим модули 0,15-0,5 л/с га.дан кам бўлмаслиги керак.\nКузда ер 30 см. чуқурликда шудгорланади ва бороналаниб шўр ювиш эгатлари ёки чеклар ҳамда вақтинчалик суғориш тармоқлари олинади.\nКучсиз шўрланган ерларда шўр ювиш учун эгатлар ўртача шўрланган ерларда чеклар олинади. Бунда чекларнинг катталиги тупроқнинг механик таркиби ва даланинг нишаблигига қараб 0,05-0,25 гектар бўлиши керак.\nЧеклар КЗУ 0,3В, ПР-0,5 маркали чек олғичлар ёрдамида олинади.\nЮқорида кўрсатилган меъёрларда ва муддатларда шўр ювилганда шўр ювишдан кейинги ерни экинга тайёрлаш тадбирларини ўз вақтида сифатли қилиб ўтказиш имконияти бўлади ҳамда тупроқда тузларнинг қайта тупланиш жараёни сусаяди.\nШўр ювилган ерларда эрта баҳорда тупроқ намлиги етилиш билан тупроқнинг чегаравий нам сиғимига нисбатан (70% га етганда) экин экиш учун ерга ишлов бериш тадбирлари ўтказилади.\nКучсиз ва ўртача шўр ланган ерларни ўртача шароитда кузги-кишки ювиш йўли билан ўзлаштириш тадбирлари.\n№\tТадбирлар Ўтказиш муддати Изоҳ\n1\tЕр текислаш\tМарт-май\n2\tСуғориш ва коллектор-зовур тармоқларини куриш\tМарт-октябр\n3\tШудгор Октябр-ноябр\t30-40 г/га. Гунг, фосфорли ўғитларнинг 70% ( йиллик меъёрига нисбатан солинади)\n4\tЖорий текислаш Октябр-ноябр\n5\tЧек ёки эгат олиш\n6\tВақтинчалик суғориш\tНоябр\n7\tШўр ювиш\tНоябр-декабр\n8\tЖорий текислаш\tМарт\tШўрланиш даража-\nлари буйича экин турлари танланади.\n9\tМинерал ва органик ўғитлаш\tМарт\n10\tЧизеллаш, бороналаш\t1-10 апрел\n11\tЭкиш 1-10 апрел\nКучсиз ва ўртача шўр ланган ерларни ўзлаштиришда тавсия қилинадиган шўр ювиш меъёри, сони ва муддати.\nТупроқнинг механик таркиби\t100 см. қатламда хлор иони, %\tУмумий Шўр ювиш меъёри, м3/га\tШўр ювиш сони\tБир галги шўр ювиш меъёри,\nм3/га\tШўр ювиш муддати\nЕнгил\t0,01-0,035\t2000-3000\t1-2\t1500-2000\tФеврал-март\nЎртача\t0,01-0,035\t3000-4000\t2-3\t1500-2000\tДекабр-март\nОғир\t0,01-0,035\t4000-6000\t3-4\t1500-2000\tДекабр-феврал\nЕнгил\t0,035-0,070\t3000-4000\t2-3\t1500-2000\tДекаб-март\nЎртача\t0,035-0,070\t4000-6000\t3-4\t1500-2000\tНоябр-декабр-феврал\nОғир 0,035-0,070\t6000-8000\t4-5\t1500-2000\tНоябр-декабр-март\nЯнги ўзлаштирилган кучсиз ва ўртача шўрланган ерларниг шўри ювилгандан кейин уларга дастлабки ўзлаштириш экинлари экилади. Бунда экинлар туз таъсирига чидамли, тупроқ унумдорлигига кам талабчан, тупроқдан сувни физик буғлантиришни камайтирадиган ва туз тупланишини олдини оладиган экинлар экилиши керак. Бундай экинларга ғўза , буғдой, дуккакли дон ва ғалла -донли экинлар киради.\nЯнги ўзлаштирилган кучсиз ва ўртача шўр ланган ерларни шўри ювилганидан кейин тавсия қилинадиган дастлабки экин турлари ва кейинги алмашлаб экиш тизими.\nШўрлан-иш даражаси\tТур-лари\tДастлабки экинлар\tАлмаш-лаб экиш тизим-лари\n1-йил\t2-йил\t3-йил\t4-йил\t5-йил\nКучсиз шўр лан-ган\t1\t1-йилги\nБеда\t3-йилги беда\tҒўза Ғўза 3 : 5\n1-йилги беда\t2-йилги\nэкинлари\tКузги ғалла\nдон)\tҒўза Ғўза Кузги\nтакрорий экинлар\t1 : 2\nЎртача шўрлан-ган\t1\tҒўза 1-йил\nБеда\t2-йилбеда\t3-йил\nбеда\tҒўза 3 : 4\nий экинлар (маккажўхори)\n+оралиқ экинлар (рапс,\nперко жавдар)\tОралиқ экин\nдуккакли дон)\t1-йил беда\t2-йил\nбеда\t3-йил беда\t3 : 4\n3\tБаҳорги ғалла +такрорий экин+оралиқ экинлари\tОралиқ экинлари\n+такрорий экинлар (дуккакли дон)\tҒўза Ғўза +\nкузги ғалла экин\n+такрорий экинлар (дуккакли дон)\t1 : 2\nКучсиз шўрланган ерларга ўзлаштиришнинг биринчи йилидан бошлаб беда экиш ва уч йиллик бедадан кейин эса 4-5 йил давомида ғўза ва ғалла донли экинларни экиш мумкин.\nИккинчи вариантда баҳорда дон учун соя экиш мумкин. Маълумки, соя дуккакли дон экинлар таркибига кириб серҳосил (30-40 ц/га дон, 350-450 ц/га кўк масса) биологик азот тўпловчи экиндир. Соя қатор оралиғига ишлов берадиган экин бўлганлиги сабабли ёзда экиладиган беда учун яхши шароит вужудга келтиради ва бедадан тўлиқ кўчат олиниб 3 йил давомида мўл ҳосил беради.\nЮқорида келтирилган биринчи ва иккинчи гуруҳ экинларида алмашлаб экиш тизими 3 % , яъни 8 далали бўлиб, бир далада 3 йил беда ва 5 йил ғўза экилади.\nУчинчи гуруҳ да эса ердан жадал фойдаланиб, бир йил давомида 2-марта ҳосил олиш ва тупроқ унумдорлигини такрорий бир йиллик дуккакли дон экинлар ҳисобига ошириш кузда тутилади.\nБунда қисқа ротацияли 1 : 2 тизимли 3 далали, яъни бир далада бир йил давомида ғалла экинлари ва дуккакли дон экинлари, қолган икки далада эса 2 йил ғўза экиш кузда тутилади.\nЎртача шўрланган ерларда шўр ювиш меъёри катта бўлиши, бедага озуқа моддаларнинг кўпроқ ювилиши, ҳайдалма қатлам остининг кўпроқ зичланиши ҳамда табиий туз тупланиш жараёнининг юқорилиги туфайли дастлабки ўзлаштириш экинлари ғўза ёки баҳорги ғалла экинлар бўлгани маъқул. Чунки бу экинлар дуккакли экинлар бўлгани маъкул. Чунки бу экинлар дуккакли экинларга нисбатан туз таъсирига анча чидамли. Шунинг учун ўзлаштиришнинг 1-, 2- йилларида шўрга чидамли экинлар 3 ва ундан кейинги йилларда эса дуккакли экинларни экиш мумкин. Бундан ташқари тупроқ унумдорлигини узлуксиз ошириб бориш максадида қисқа ротацияли 3 : 4 беда: ғўза ва ғалла -донли, дуккакли-донли экинлар иштирок этадиган 1 : 2 тизимли алмашлаб экишлар қўлланилади. Кучсиз ва ўртача шўрланган ерлардаги юқорида кўрсатилган алмашлаб экиш тизимларидаги экинларга қўшимча сабзавот полиз, ем-хашак экинларини ҳам киритиш мумкин. Лекин экинлар таркибининг 30-40% ни дуккакли экинлар ташкил қилгани маъқул.\nМелиорация жиҳатдан оғир тупроқларни жадал зовурлаштириш, (чуқур доимий ва саёз муваққат зовур) чуқур юмшатиш ва тилмалаш, кимёвий ва ҳамда органик моддалар солиш йўли билан биргаликда шўрини ювиш натижасида тупроқ таркибидаги тузлар қисқа вақт ичида (1-1,5 ой) шўрхок ва кучли шўрланиш даражасидан (ўзлаштиришдан олдин) ўртача ва шўрланиш даражасига камайиши (Шўр ювилгандан кейин) мумкин.Уларни тўлиқ массив ёки айрим дала буйича кучсиз шўрланиш даражагача камайтириш учун 3-4 ой давомида ювиш талаб қилинади. Чунки тупроқ таркибидаги СаSO4 ∙ 2H2O, CaCO3, Na2SO4, MgSO4 тузларининг эриш хусусиятлари жуда пастдир, шунингдек бундай ерларда кучли минераллашган сизот сувларининг доимо ер юзасига яқин (1,5-2 м) жойлашиш туфайли қайта шўрланишга ўта мойилдир.\nШунинг учун бундай ерлардан ўзлаштиришнинг биринчи йилидаёқ экин экиб фойдаланиш узоқ муддат шўрини ювишга нисбатан анча афзалликларга эга. Масалан, туз таъсирига чидамли бўлган жўхори, кунгабоқар экинлари ўртача шўр ланган табиий унумдорлиги кам бўлган ерларда талаб қилинган агротехник тадбирлар (нав ва уруғ танлаш, суғориш, минерал ва органик моддалар билан озиқлантириш, культивация каби) ўз вақтида сифатли килиб ўтказилганда мўл ҳосил олиш мумкин (кунгабоқар 236-370 ц/га, жўхори 285-385 ц/га). Шунингдек, уларни суғориш натижасида тузларнинг ювилиши, илдиз массаси ва ер усти кисмларидан тупроқда қолиши туфайли тупроқ унумдорлигини ошиб бориши жуда кўп илмий тадқиқотлар билан исботланган (Ч.Рабочев, Н.Беспалов, О.Рамазанов, А.Морозов, У.Норқулов). Н.Ф.Беспалов ва унинг шогирдлари Мирзачўлда\nTeglar: тупро1179 экинлар тупро1179лар билан ўзлаштириш мумкин керак 1171ўза кейин 1171алла ерларни ерлар кузги тупро1179нинг такрорий дуккакли алмашлаб органик мелиоратив бериш\nТупроқларни экологик жиҳатдан баҳолаш ва тупроқ бон ...\nШўр тупроқлар ва уларни гипс солиш билан нейтраллаш\nСуғориладиган ерларни бонитировкалаш усули\nТупроқнинг сув ва ҳаво режимлари ва уларни бошқариш усулл ...


Блинкен: АҚШ ва Европа Хитойга қарши бирга туриши керак\n18 май 2022, Тошкент вақти: 12:21\nБлинкен Брюсселда НАТОга аъзо давлатлар ташқи ишлар вазирлари билан учрашди.\nАҚШ давлат котиби Антони Блинкен Хитойга қарши туришда Вашингтон Европа мамлакатлари билан ҳамкорлик қилишга ҳозир эканини таъкидлади.\nДавлат котиби лавозимига киришганидан бери илк маротаба Европага хизмат сафари билган борган Блинкен Брюсселда НАТОга аъзо давлатлар ташқи ишлар вазирлари билан учрашди.\nБлинкен биргина АҚШ иқтисоди глобал ЯИМнинг тахминан 25 фоизини ташкил қилишини, аммо Вашингтоннинг Европа ва Осиёдаги иттифоқчилари ЯИМларини ҳисоблаганда бу кўрсаткич 60 фоизга етишини айтди.\n«Пекин буни эътиборсиз қолдириши жуда қийин бўлади», - деди АҚШ дипломати.\n22 март куни АҚШ, Европа Иттифоқи, Буюк Британия ва Канада Шинжондаги бир гуруҳ мансабдорга қарши санкция жорий қилган эди.\nХитой бунга жавобан Европадаги 10 шахсга ва тўрт муассасага қарши ўз санкцияларини эълон қилди.


Қўшнидан шикоятингиз борми? » JIZZAXCITY.UZ - Жиззах ахборот портали\nЖиззах ахборот портали » Ҳаёт тарзи » Қўшнидан шикоятингиз борми?\nБу саволга ҳа, деб жавоб берадиганлар афсуски, орамизда кўпайиб бормоқда.\n— Қўшним туфайли қизларимнинг бахти бойланиб қолди, бизни ҳаммага ёмонлайди, эшигимга келган совчиларни изига қайтариб юборади…\n— Қўшним уйимнинг рўпарасига ҳожатхона қуриб олди, ҳидидан нафас олиб бўлмайди, ҳатто эшик-деразамни очолмайман…\n— Юқори қаватдаги қўшним ҳар икки куннинг бирида уйимга сув оқизиб юборади, гапирсам эътибор ҳам бермайди…\n— Қўшним ирим-сирим қилиб эшигим тагига тупроқ сепиб кетади, касалдан боши чиқмасин дейдими, билмайман…\nБундай шикоятлар тез-тез қулоққа чалинади. Қўшниларидан норози бўлиб, аразлашиб юрганлар ҳам орамизда жуда кўп.\n— Ҳамсоямнинг жуда қизиқ феъли бор, арра дейсизми, болғами, гўштқиймалагичу қопқоқ ёпқичларгача мендан олиб ишлатади, — дейди Маҳлиё исмли жувон. — Сал эҳтиётласа ҳам майли, аямайди. Илгари сира қизғанмасдим. Бир куни қиммат дазмолимни олиб чиқиб кетди. Уч кун деганда ўзим сўраб чиқсам, дазмолимнинг башарасига шапалоқдек қора доғ ёпиштириб қўйибди. «Вой, нима қилганиз бу?» десам, «Шунга шунча ваҳимами, савил қолгур дазмолиз қизимнинг қиммат кўйлагини куйдирди», деса бўладими. Дазмолни тозалаб олгунимча эсим кетди.\nЯна «Жуда қурумсоқсиз-да, қўшни, одамнинг жонини аягандай аяйсиз нарсаларингизни», деб кесатиб ҳам қўяди. «Ҳой инсон, ахир бунга менинг пулим куйган, бузилса, яна бошқасини олиш учун харажат қилишим керак», десам, «Мен бунақа нарсаларга пул сарфлаб ўтирмайман, бир сафар сиздан, яна бир сафар нариги қўшнидан олиб ишлатсам ҳам куним ўтади», дейди…\nБермай десам, кўнглим бўлмайди. Ахир бувим раҳматлининг: «Муқаддас битикларда рўзғор анжомларингизни қўшнидан қизғанманг, деб ёзилган», деган насиҳатини эшитиб ўсганмиз-да…\nОЗОР БЕРГУВЧИЛАРДАН БЎЛИБ ҚОЛМАЙЛИК…\n— Менинг девор дармиён қўшним шундоққина айвонимнинг рўпарасига молхона қурган. Ўнтача ҳўкиз боқади. Ҳидига чидаб бўлмайди. Ёз бўйи уйимдан пашша аримайди, — дейди Мукаррам исмли аёл. — Гапирганнинг фойдаси йўқ. «Нима қилай, тирикчилигим шундан», дейди, қутулади. Чорва моллари боқиш учун алоҳида жой қилиши керак эмасми, аслида, у…\n— Ҳовли олма, қўшни ол, деганлари бежизга эмас экан, — дейди бир шифокор танишим. — Орзу-ҳавас билан янги уй-жой қуриб, бир маҳаллага кўчиб бордик. Халқимиз анъаналари, динимиз кўрсатмалари бўйича қўни-қўшниларга қўлимиздан келганича ёрдам беришга ҳаракат қилдик. Бироқ ёнимиздаги қўшнимиздан кўп озор кўрдик. Қўшнининг феъли кенг бўлмасаям қийин экан.\nИссиғимиз ҳам, совуғимиз ҳам унга ёқмади. Баъзида ширинликлар, мева-чевалар чиқарсам, «Биз шунақа мазали нарсалар еб ўтирибмиз деб мақтангингиз келганда, а», дейди қўшни аёл. Болаларимнинг бўш вақти йўқ, доим машғулотлар билан банд. «Болаларини кўз-кўзлаб машинасида олиб юради», «Қўшниларимнинг кўзи куйсин деб кийимларини кўз-кўзлаб ҳар хил кийинади», «Ҳар икки кунда уйига меҳмон чақиради», каби майда-чуйда гаплар билан холи-жонимизга қўймади… Ҳар куни ишдан қайтишимда бир нохуш гап топиб, дарвозамнинг олдида кутиб ўтиради. «Нима иш қиласизлар ўзи шунча кўп пул топадиган?» дейдими-ей… Кечқурунлари маҳаллада бировнинг тоби қочиб чақиришса, «Нега ярим кечада санғиб юрибсиз?», «Қизингиз ҳам сизга ўхшаган дўхтир бўлса, шунақа санғиб юрадими?»…\nХуллас, унинг бемаза саволлари-ю, шубҳа-гумонлари, чақчайган кўзи, қотма қорамағиз башарасини эсласам қўлларим титрайдиган бўлиб қолди. Аввалига шу қўшни билан Аллоҳнинг синовидан ўтаётгандирмиз, деб ҳамма инжиқликларига, қитмирликларига чидадик. Бора-бора қизимнинг ҳам ранги синиқди. Тез-тез тоби қочадиган бўлиб қолди. Шифокорлар асаби чарчаган дейишди… Аста гаплашиб кўрсам, биласизми, қўшним уларни ҳам холи-жонига қўймас экан. «Онанг ишга кетдим деб қаерда юрганини Худо билади! Даданг ҳам ўзига бошқа хотин топиб олган бўлса керак, бунақа зўр машинада юриб, зўр жойда ишлайдиган одамларнинг ҳаммаси хотинига хиёнат қилади. Ҳадемай сизлар тирик етим бўп қолсангиз керак, мана кўрасизлар шундай бўлади, онангиз бошқасини топиб, отангиз бошқасини топиб кетади…\nЎшанда кўраман бу уйлар кимга қоларкан», дебди болаларимга… Бу гапни бир-икки марта айтиб қўя қолса ҳам майли эди… Ўғлим билан қизимни ҳар кўрганида «Онанг билан даданг ажрашамиз демаяптими, балки сизларга билдирмай аллақачон бу ишни бошлашгандир», деб шаъма қиларкан. Яна денг, ҳар ярим соатда эшик қўнғироғини чалиб, уларни дарс қилишга ҳам қўймас, «Дўконга чиқиб кел, кўчани супуриб қўй, ҳовлимни супуриб бер», деявераркан… Бу гапни эшитганимда «Болалар шундоқ ҳам ақлли, ҳамма ишни ўзлари билиб қилишади, уларни безовта қилманг», деб қўшнимга ётиғи билан тушунтирдим.\nБироқ, барибир, билганидан қолмади. Дарвозамиз олдига ахлат тўкиб, кейин қизимни чақирармиш… Болаларим иккови ҳам ўтиш ёшида. Бундай муомала, бундай гап-сўзлар, биласиз, уларнинг руҳиятига ёмон таъсир қилади… Қизимнинг тоби қочиб, сира ўзига келолмагач, бир куни дадаси икковимиз ундан «Нима истайсан, болам?» деб сўрасак, «Мана шу уйдан кетайлик, бир хонали квартира олиб берсангиз ҳам майли, шу ердан кетсак бўлди», деб йиғлаб юборди… Ўғлим ҳам опасининг гапини маъқуллади. Уйни сотдик. Бошқа жойга кўчиб кетдик. Мана, хотиржам яшаяпмиз. Янги жойдаги қўшниларимиз ҳаммаси оқибатли, Аллоҳга шукр.\nИмом ал-Бухорий ўзларининг «Ал-адаб ал-муфрад» номли китобида Абу Омир ал-Ҳимсийдан қуйидаги ривоятни келтирадилар: Савбон разияллоҳу анҳу шундай дер эди: «Икки киши ўзаро уришиб қолиб, уч кундан ортиқ гаплашмай юрса, улардан бири ҳалокатга учрайди. Бордию, уларнинг иккови ҳам бир-бирига гапирмай, гина сақлаб вафот этса, иккови ҳам ҳалокатга учрайди. Қайси бир киши ўз қўшнисига зулм ва қаҳр кўрсатиб, охири уйидан кўчиб кетишга мажбур қилса, албатта, ҳалок бўлади».\n«ҚЎШНИНИНГ ЖУФТИ ҲАЛОЛИ БИЛАН ЗИНО ҚИЛСА…»\nЯқинда бир жувон мурожаат қилди. Айтишича, турмуш ўртоғи ишлаш учун сафарга кетганида қўшниси кечаси уйига кириб, унинг номусига тегибди. Қаттиқ изтиробга тушган жувон эртасига бу ҳақда онасига, ўша йигитнинг хотинига ва яқинларига хабар берганида эса у йигит «Ўзи мени уйига чақириб, яна ҳамма айбни менга ағдаряптими?» дея сувдан қуруқ чиқиб кетибди… Холи кўришишганида эса йигит: «Сенга ёпиғлиқ қозон ёпиғлигича қолсин демаганмидим, энди ўзингдан кўр», дея пўписа қилибди…\nЖувонга ҳуқуқ-тартибот идораларига мурожаат қилиш учун йўл-йўриқ кўрсатдик. У йигит, албатта, ўз қилмиши учун жавобгарликка тортилиши аниқ. Бироқ унинг бу иши гуноҳи кабиралардан бири эканини ҳам эслатиб ўтиш жоиз.\nЗеро, Пайғамбаримиз Муҳаммад саллоллоҳу алайҳи васаллам: «Аллоҳга бошқа нарсаларни тенглаштиришинг, ҳолбуки Аллоҳ сени йўқдан бор айлаган! (Яъни бутун борлиқни, шу жумладан, сени ҳам фақат Аллоҳнинг Ўзигина яратганини била туриб, Аллоҳнинг яккаю ягоналигини тан ола туриб, яна айрим нодонлар сингари ибодат ва улуҳиятда жоҳиллик билан Унга бошқа нарсаларни шерик қилиш энг улкан гуноҳдир!) Таомингга шерик бўлишидан қўрқиб, ўз болангни ўлдиришинг (ҳам). Қўшнингнинг жуфти ҳалоли билан зино қилишинг…» дея марҳамат қилганлар. (Бухорий ва Муслим ривояти).\nМиқдод ибн Асвад разияллоҳу анҳудан ривоят: Расули Акрам саҳобаларга дедилар:\n— Зино ҳақида нима дейсизлар?\n— У ҳаром, Аллоҳ ва Расули томонидан ҳаром этилган. Бас, зино қиёмат кунига қадар ҳаромдир, — дейишди.\nШунда Расулуллоҳ (алайҳиссалом) бундай дедилар:\n— Кишининг ўнта бегона хотин билан зино қилгани (билан орттирган гуноҳи унинг учун) ўз қўшнисининг аёли билан зино қилгандан енгилроқдир!\nКейин улардан ўғрилик ҳақида сўрадилар.\n— Ўғрилик ҳаромдир, у Аллоҳ ва Расули томонидан ҳаром этилган.\n— Ўнта уйга ўғриликка тушиш ўз қўшнисининг уйидан ўғирлагандан енгилроқдир, — дедилар жаноби Пайғамбаримиз алай ҳиссалом.\nМуқаддас динимизда қўшничилик ҳақлари, қўшнилар билан муомала-муносабат одобларига амал қилиб яшаш кераклиги ҳақида кўплаб насиҳатлар, кўрсатмалар бор. Қўшнини кўрганда биринчи бўлиб салом бериш, ҳол-аҳвол сўраш, қийналганда ёрдам қўлини чўзиш, касал бўлиб қолса зиёрат қилиш, бошига мусибат тушса кўнгил сўраш, бир хурсандчилик етса қутлаш, айбини яшириш, унинг жуфти ҳалолидан кўзни тийиш, болаларига илтифотли муомала қилиш, агар болалари хато ишни қилаётган бўлсалар, тўғри йўлга йўллаб қўйиш, шунингдек, қўшни хонадондагиларга чиқинди ва ҳоказолар билан зарар ва азият етказмаслик ҳам қўшничилик одоблари ва ҳақларидан ҳисобланади.\nАмр ибн Шуайбдан, у отасидан, отаси бобосидан ривоят қилинган ҳадисда шундай дейилади: «Ўз аҳли-оиласи ва моли (га зарар етиб қолиши) дан қўрқиб, (ёрдам сўраб келган, муҳтож) қўшнисининг юзига эшигини ёпиб қўйган кимса мўмин эмас. Қўшниси унинг ёмонликларидан омонликда бўлмаган киши мўмин эмас. Қўшни ҳақи нима эканлигини биласанми?! (У шундан иборатки) Агар қўшнинг сендан ёрдам сўраса, ёрдам берасан. Қарз сўраса, қарз бериб турасан. Муҳтож бўлиб қолса, мурувват кўрсатасан. Бетоб бўлса, зиёрат қиласан. Унга бирор яхшилик (хурсандчилик) етса, табриклайсан. Бошига мусибат тушса, таъзия ва тасалли берасан. Агар вафот этса, жанозасида қатнашасан. Уйингни қўшнинг уйидан баланд қуриб, ундан шамолни тўсиб қўйма. Магар унинг изни билан бўлса, майли. Қозонингда қовурилган гўштнинг ҳиди билан унинг дилига озор етказма, агар ўша таомдан унга ҳам сузиб берсанг, бундан мустасно. Мева-чева сотиб олсанг, улардан қўшнингга ҳам туҳфа қил. Бордию ундай қилолмайдиган бўлсанг, меваларни унга кўз-кўз қилган ҳолда уйингга ошкора олиб кирма, (балки) билдирмасдан, яширинча олиб кир (токи, у нарсаларни кўриб унинг кўнгли ўксимасин). Кейин боланг ҳам қўшнининг боласини хафа қилиш учун ўша нарсаларни кўчага кўтариб чиқмасин. Акс ҳолда унинг боласини аччиқлантириб қўяди» (Хароитий ва бошқалар ривояти).\nҚАНДАЙ ҲАҚИ БОР?\nЖобир разияллоҳу анҳудан ривоят: Набий алайҳиссалом дедилар: «Қўшнилар уч хил бўлади: биринчиси, битта ҳақи бўлган қўшни бўлиб, бу қўшниларнинг ҳақи энг оз даражада бўлган тоифасидир. Кейингиси иккита ҳақи бўлган қўшни. Яна бири учта ҳақга эга қўшни бўлиб, бу қўшниларнинг ҳақи энг кўп бўлганидир. Битта ҳаққа эга қўшни бу ўртада қариндошчилиги бўлмаган мушрик қўшнидир. Унда фақатгина қўшничилик ҳақи бор. Иккита ҳақи бўлган қўшни бу (қариндош бўлмаган) мусулмон қўшнидир. Унда мусулмонлик ва қўшнилик ҳақлари мавжуд. Учта ҳаққа эга бўлган қўшни эса, мусулмон, қариндош қўшнидир. У мусулмонлик ҳақи, қўшничилик ҳақи ва қариндошлик ҳақларига эга» (Баззор ривояти).\nМўмину мусулмонлар қўшниларнинг ана шу ҳақларини адо этиб яшаши лозим.\nҚЎШНИЧИЛИК ЧЕГАРАСИ ҚАЕРДА?\nКаъб ибн Молик разияллоҳу анҳудан ривоят қилинган ҳадисда келишича, бир киши Набий соллаллоҳу алайҳи ва саллам ҳузурларига қўшнисидан шикоят қилиб келиб: «Мен бир қавмнинг маҳалласига кўчиб келдим. Лекин ҳаммадан кўра кўпроқ қўшниларимнинг энг яқини менга азият бермоқда», — деди. Шунда Расулуллоҳ соллаллоҳу алайҳи ва саллам асҳобларидан Абу Бакр, Умар ва Али розияллоҳу анҳумларга масжидларнинг эшигига бориб: «Эшитмадим деманглар, албатта, қирқта хонадон қўшнидир!.. Ёмонликларидан қўшниси омонда бўлмаган киши жаннатга кирмас!» — дея жар солишни буюрдилар. Зуҳрийга бу ҳадисдаги қирқта хонадон деган сўзни қандай тушунамиз, дея савол беришганда, у киши: «Ўнг томонидан ҳам, чап томонидан ҳам, олд томонидан ҳам, орқа томонидан қирқтадан хонадон», — деб жавоб беради.\nОйиша онамиз, Ҳасан Басрий, Авзоий ва Зуҳрийлардан ривоят қилинишича, қўшничилик чегараси ҳар томондан олганда қирқтадан хонадонда тугайди.\nКишининг умр йўлдоши ҳам қўшни ҳисобланади.\nЧИРОЙЛИ ҚЎШНИЧИЛИК НИМА?\nҚўшнидан етадиган азият ва озорларга сабр қилиш қўшнига азият ва озор етказмаслик олижаноб кишиларнинг фазилатидир. Қўшнини ҳимоя қилиш ва унга ёмонлик қилмоқчи бўлган қўл ва тиллардан асраш ҳам улуғ фазилатдир. Лекин яна тўртинчи фазилат ҳам борки, унга эришиш осон эмас. Бу қўшнидан содир бўладиган хато ва тойилишлардан кўз юмиш, унинг азият ва жафоларини кечириб, кенгбағирлик билан қарши олишда намоён бўлади. Ҳасан Басрий раҳматуллоҳи алайҳ айтади: «Чиройли қўшничилик азият бермаслик эмас, балки азиятга сабр қилмоқликдир».\nБошқа бир ҳадисда Набий алайҳиссалом уй бекаларини ўз қўшниларига нисбатан очиқ қўл ва саховатли бўлишга чорлаб шундай марҳамат қиладилар: «Эй, Муслима аёллар, биронта уй бекаси ўзига қўшни бўлган аёлга нисбатан (саховат қилишда) ҳеч нарсани ҳақир-арзимас санамасин, ҳатто ўша (берадиган нарсаси) қўйнинг туёғи бўлса ҳам!» (Муттафақун алайҳ).\nДИЛОЗОРГА ЖАЗО МУҚАРРАР\nМанбаларда келишича, Набий алайҳиcсалом ўз дуоларида Аллоҳ таолодан ёмон қўшнидан паноҳ беришини сўраб шундай дер эдилар: «Эй Аллоҳим, истиқомат масканидаги (яъни доимий яшаш жойидаги) ёмон қўшнидан асрашингни сўрайман. Зеро, саҳро қўшниси (яъни сафардаги ҳамроҳ) ўзгаради (аммо доимий манзилдаги қўшни ҳеч қаёққа кетмайди)».\nБу ҳадисдан англашиладики, муқимликдаги ёмон қўшни инсон учун катта мусибат. Бундай бўлмаганида, Пайғамбаримиз алайҳиссалом ундан паноҳ сўрамасдилар.\nОзор ва ёмонликнинг ҳам турлари кўп. Ёмонлик деганда фақатгина уришиб, сўкишишни тушунмаслик керак. Баъзилар эртадан кечгача қўшнисининг топган тутганию, туриш-турмушини таҳлил қилади. Қўшниси янги иморат қурса, янги машина сотиб олса, «Ҳозир ойликка яшаб шундай нарса қилиб бўларканми, қаердан бунинг пули кўпайиб кетяпти? Нега унинг уйида барака мўл, менда ҳеч вақо йўқ», дея қўшнисига ҳасад қила бошлайди ва турли ёмонликларни ўйлаб топиб, унинг ҳаловатини ўғирлайди, асабларию руҳиятини толиқтиради ва охири уни бир балога йўлиқтириб, кейин кўнгли тинчийди…


18:06 29.06.2019 (Янгиланган 18:08 29.06.2019)\nАйрим маълумотларга кўра, бош вазир Германия ҳукуматига унга рафиқаси ва болаларини топшириш талаби билан мурожаат этган, аммо рад жавобини олган.\nТОШКЕНТ, 29 июн — Sputnik. Британиянинг Sun таблоиди БАА бош вазирининг рафиқаси, Дубай Амирлиги ҳукмдори шайх Муҳаммад бин Рашид ал Мактумнинг рафиқаси мамлакатдан йирик миқдордаги пул билан қочгани ҳақида хабар берди.\nДубай ҳукумати 2021 йилдан қоғоз ҳужжатлардан тўлиқ воз кечади\nНашр маълумотига кўра, малика Хайя бин ал-Ҳусайн февраль ойидан буён оммага кўриниш бермаган. Хабарда айтилишича, у 11 яшар қизи ва етти яшар ўғли билан Германияга қочган ва у ердан бошпана сўраган, сўнгра ажрашиш учун ариза берган.\nМалика ўзи билан 31 миллион фунт стерлинг (39 миллион долларга яқин) пулни олиб кетганлиги хабар қилинмоқда.\nУшбу қочиш БАА ва Германия ўртасида дипломатик инқирозни келтириб чиқарди, деб таъкидламоқда Sun нашри.\nИлгарироқ Human Rights Watch ҳуқуқни муҳофаза қилиш ташкилоти БААдан Дубай ҳукмдорининг қизи 32 яшар малика Латифа бин Муҳаммад Ал Махтумнинг қаердалигини ошкор қилишни талаб қилган эди. Ташкилот маълумотларига кўра, у мамлакатни тарк этишга ҳаракат қилган, аммо аёлни қўлга олишган ва ортга қайтаришган. БАА ҳукумати маликанинг куч билан ушлаб турилгани ҳақидаги хабарларни рад этганлар.


Американинг Apple корпорацияси 2020 йилнинг кузида учинчи бор ўтказиладиган тақдимотининг санасини маълум қилди, деб хабар беради «Korrespondent.net».\nМаълум қилинишича, тақдимот кейинги ҳафта — 10 ноябрь куни бўлиб ўтади. Трансляция Apple Park’дан узатилади ва уни Apple сайти орқали ҳам томоша қилиш мумкин. Тақдимот Тошкент вақти билан соат 21:00 да бошланади.\nОАВ маълумотларига кўра, Apple’нинг ноябрь ойидаги тақдимотининг асосий қисмини янги процессор — АRМ архитектура базасидаги SоC Apple’да ишлайдиган ноутбуклар ташкил этади, ҳозирча у Apple Silicon номи билан маълум. Шунингдек, янги МаcBook Air тақдим этилади.\nБундан ташқари, тақдимотда AirPods Studio наушниклари, Apple ТВ ўйин «телеприставкаси», қўшимча реалликка эга Apple Glass кўзойнаклари, AirPower симсиз қувватлантириш станциялари тақдим этилиши кутилмоқда.\nЭслатиб ўтамиз, Apple’нинг 15 сентябрдаги тақдимотида Watch SЕ ҳамёнбоп «ақлли» соати ҳамда иПад планшетлари, 13 октябрда эса тўртта iPhone 12 смартфони тақдим этилганди.


Қизим Францияда шахсий фойдаланиш учун лок-бўёқ қопламлар зичлигини ўлчагич ва гараж учун TROTEC русумли мини-видеоскоп сотиб олди, уларнинг умумий қиймати ҚҚС билан 228,01 евро. Иккала аппаратнинг умумий оғирлиги тахминан 2–3 кг ни ташкил этади. Харид ҳужжатлари бор. Қизим Ўзбекистонга келиши билан божхона божини тўлаши ёки қўшимча ҳужжатларни расмийлаштириши керакми?\n– Жисмоний шахслар томонидан Ўзбекистон Республикаси ҳудудига товарларни олиб киришнинг чегараланган меъёрларига1 кўра чегарадош бўлмаган давлатларнинг ҳудудидан ўз эҳтиёжлари учун, яъни тижорат мақсадларини кўзламасдан олиб кириладиган, умумий қиймати эквивалент ифодада 1 000 АҚШ долларидан ошмайдиган товарларга божхона божлари солинмайди. Жисмоний шахслар Ўзбекистон Республикаси ҳудудига олиб келадиган, акциз солиғига тортилмайдиган товарларнинг энг юқори меъёрлари2 эса жисмоний шахсга товарларни уларда кўрсатилган миқдорда акциз солиғини тўламасдан олиб киришга рухсат беради. Хусусан, ҳар бир номда 1 бирликда, бироқ жами 3 бирликдан кўп бўлмаган миқдорда видео- ва аудиоаппаратурани олиб кириш мумкин.\nЎзбекистон Республикасининг божхона чегараси орқали жисмоний шахслар томонидан олиб ўтиладиган товарларнинг мақсадини аниқлаш тартиби тўғрисида низомга3 кўра божхоначилар мақсадни аниқлашда, хусусан, товарларнинг истеъмол хоссалари, уларни қўллаш ва фойдаланиш амалиёти, миқдори ва сафар ҳолатларини ҳисобга оладилар.\nАгар товарлар олиб кирувчи шахс ва унинг оила аъзолари томонидан фақат рўзғорда фойдаланиш учун олиб кирилса, улар ишлаб чиқариш ёки бошқа тижорат фаолияти учун мўлжалланмаган деб қаралади. Ўйлаймизки, қизингиз олиб кираётган лок-бўёқ қопламлар зичлигини ўлчагич ва мини-видеоскоп фақат шахсий фойдаланиш учун кераклигини божхона ходимларига бемалол исботлаб бера олади. Уларнинг харид ҳужжатларини сақлаб жуда тўғри иш қилибди. Улар товарларнинг қиймати бож олинмасдан олиб кириш меъёрларидан ошмаслигидан гувоҳлик беради.\n3ДБҚ, МВ ва ДСҚнинг АВ томонидан 4.06.2002 йилда 1147-сон билан рўйхатдан ўтказилган қарори билан тасдиқланган.


Лимон ҳосилини териш ва сақлаш / dehqon.uz\nЛимон ҳосилини териш ва сақлаш\nЛимон кўчатлари агротехника талабларига мувофиқ парвариш қилинса, экилгандан кейин учинчи йили мева бера бошлаши, 5–6 йили тўлиқ ҳосилга кириши мумкин. Тўлиқ ҳосилга кирган йили ҳар тупидан ўртача 250–300 донадан лимон олинади.\nМейир лимони октябрнинг иккинчи ярмида пиша бошлайди. Ноябрнинг биринчи ярмида мевалари ёппасига сарғаяди. Сўнгра тўлиқ етила бошлайди – қизғиш товланади. Сарғайганда териб олинади. Бошқа навларнинг меваси кечроқ – ноябрнинг иккинчи ярми-декабрда терилад. Етилган мевалар тупида узоқ қолиши мақсадга мувофиқ эмас, ҳатто зарарлидир.\nМевалар ўз вақтида териб олинмаса, тупи толиқиб (кучсизланиб) қолади, гуллаб, ҳосилга кириши кечикади, мева тугилиши шароити ёмонлашади, бу эса кейинги йилги ҳосилдорлигига салбий таъсир этади. Бундан ташқари, ҳосил жуда кеч терилса, меваларнинг сифати пасаяди, пўсти қалинлашиб, дағалашиб, эти кам сув бўлиб қолади.\nЛимон ҳосили 2–3 марта терилади. Дастлабки икки теримда ўртача ва йирик мевалари узилади. Охирги теримда ёппасига узилади.\nМевалари секатор билан бандидан кесиб олинади, бунда пўсти шикастланмаслиги керак. Терилган меваларни саватга ёки челакка солиб, саралаш жойига ташилади. У ерда сараланиб, яшикларга эҳтиётлаб жойланади.\nЛимон мевалари диаметрига кўра 5 та: 31–40, 41–50, 51–60, 61–70, 70 миллиметрли ва ундан йирик мевалар гуруҳига ажратилди. Механик шикастланмаган майда мевалар ностандарт ҳисобланади ва қайта ишлаш учун фойдаланилади.\nЛимонни ичига қоғоз тўшалган стандарт яшикаларга жойлашда босмасдан, ҳар бир гуруҳ алоҳида яшикка жойланади. Лимон жойлаш учун (2 қатор қилиб жойлашганда) ўртача йирикликдаги 140–150 та лимон сиғадиган 60×35×13 см ҳажмдаги яшиклар ишлатилади. Мевалар ташишда рефрижераторлардан фойдаланиш керак.\nЦитрус меваларининг қанчалик яхши ва узоқ сақланиши ҳароратга боғлиқ. Лимонни сақлаш учун 6–8оС, апельсин учун 4– оС, мандарин учун 2–3оС ли ҳарорат нормал ҳисобланади. Бундай шароитда ноябрнинг иккинчи ярми-декабрнинг бошларида жойлаб қўйилган лимон ва апельсин майгача, ноябрь бошида жойланган мандарин мартгача бузилмасдан яхши сақланади.\nЯшикка жойлангач, тахминан бир ойдан кейин меваларнинг ириган-чириганлари олиб ташланади. Сақлаш давомида ҳар ойда ўртача: апельсин ва лимоннинг 1,0–1,2, мандариннинг 1 фоизгача бўлган қисми бузилади. Лимон махсус омборхоналарда сақланади.


16 НОЯБРЬ – ХАЛҚАРО БАҒРИКЕНГЛИК КУНИ — KMODS\nPosted on 18.11.2019 Author admin\tКомментарии к записи 16 НОЯБРЬ – ХАЛҚАРО БАҒРИКЕНГЛИК КУНИ отключены\nБМТ Бош Ассамблеясининг қарорига кўра, 1997 йилдан буён 16 ноябрь бутун дунёда “Халқаро бағрикенглик куни” сифатида нишонлаб келинади. Ўзбекистонда ҳам ушбу санани нишонлаш яхши анъанага айланган.\nВазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстлик алоқалари қўмитаси ташаббуси билан Халқаро бағрикенглик кунига бағишлаб, жорий йилниг 11–16 ноябрь кунлари юртимизда “Бағрикенглик ҳафталиги” тадбирлари ўтказилди.\nҲафталик доирасида Ўзбекистондаги дипломатик корпус, Европада хавфсизлик ва ҳамкорлик ташкилоти вакиллари, Олий Мажлис Қонунчилик палатаси депутатлари, хорижий мамлакатларнинг миллатлараро муносабатлар соҳасида фаолият юритувчи экспертлари ва олимлари, чет давлатлардаги ўзбек миллий- маданий марказлари, шунингдек, юритимиздаги миллий-маданий марказлар ва дўстлик жамиятлари раҳбарлари фаол иштирок этди.\nАввал хабар берилганидек, 16 ноябрь куни мазкур анжуман иштирокчилари Самарқандга ташриф буюрди.\nМеҳмонлар қадим кентнинг диққатга сазовор жойлари, тарихий обидаларини зиёрат қилди. Хусусан, Вазирлар Маҳкамаси ҳузуридаги Имом Бухорий халқаро илмий-тадқиқот марказига ташриф буюриб, муассаса фаолияти билан яқиндан танишди. Шу ерда Самарқанддаги миллий-маданий марказлар вакиллари билан учрашиб, яқиндан мулоқотда бўлди. Юртимизнинг диний бағрикенглик сиёсати барча давлатлар учун намуна бўлаётгани эътироф этилди.\nДарҳақиқат, давлатимизнинг динларларо ва конфессиялараро сиёсатининг энг муҳим, устувор йўналишларидан бири ҳам барча миллат ва элатларнинг равнақи учун тенг шароит ва имконият яратиш, миллатлараро муносабатларни уйғунлаштиришдир.\nБугунги кунда юртимизда 130дан ортиқ миллат ва элат вакиллари бир оила аъзоларидек аҳил-иноқ ҳаёт кечирмоқда. Улар учун барча зарур шароитлар яратилган. Зеро, Конституциямизда ҳам миллати, ирқи ва диний келиб чиқишидан қатъий назар, барча фуқароларнинг қонун олдида тенг ҳуқуқли экани белгилаб қўйилган. Бундан ташқари, давлатимиз сиёсатининг бугунги янги даврида ҳам ушбу масалага устувор вазифа сифатида алоҳида эътибор қаратилмоқда.\nХусусан, “2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси”нинг бешинчи йўналиши айнан “Хавфсизлик, миллатлараро тотувлик ва диний бағрикенгликни таъминлаш ҳамда чуқур ўйланган, ўзаро манфаатли ва амалий ташқи сиёсат” соҳасидаги устувор вазифаларга бағишланган. Шунинг ўзи ҳам миллатлараро ва динлараро бағрикенглик муҳитини мустаҳкамлаш, мамлакатимизда олиб борилаётган ислоҳотларнинг узвий қисми эканини яна бир бор тасдиқлайди.


20 | May | 2019 | TURONZAMIN\nPosted on 05/20/2019 by TURONZAMIN\nМенимча, президент Шавкат Мирзиёев яқин йиллар ичида устози Ислом Каримовнинг шафқатсиз сиёсатига аниқ-таниқ, холис баҳо бера олмайди. Тӯғри, Президентимиз ӯтган йилларда йӯл қӯйилган камчиликлар хусусида Каримовнинг номини тилга олмаган ҳолда, узоқдан айланиб бӯлса ҳам баралла гапиряпди, аёвсиз танқид ҳам қиляпди. У даврлар ӯтиб кетганини, эҳҳе, у бошлар нелар кӯрмаганини, омон бӯлса биз халқига ӯтган қаро кунлар хусусида айтиб беражагини минбарларда туриб алоҳида урғулаяпди. Деярли ҳар бир нутқи орқали яқин ӯтмишнинг қора доғларини фош қиляпди. Бироқ барча нутқларида гарчи Каримов тутган сиёсатдан воз кечишга интилиш аломатлари сезилса ҳам Каримовнинг номига гард юқтирмаяпди асло. Хатосини хато, тӯғрисини тӯғри демаяпди. Бунга Шавкат Мирзиёевнинг 9-май Хотира ва қадрлаш куни муносабати билан сӯзлаган нутқи ҳам мисол бӯла олади.\nШу куни амалдаги Президент ӯзбек халқини 9-май Хотира ва қадрлаш куни билан эмас, Ғалаба куни билан табриклади. Холбуки, бу кун Ислом Каримов томонидан Хотира ва қадрлаш куни деб эълон қилинган ва халқимиз 9 май санасини бир неча йиллардан бери Хотира ва қадрлаш куни сифатида нишонлаб келмоқда. Демак, Мирзиёев расман тасдиқланган байрам номини расмий номи билан тилга олиши керак эди.\nПрезидент кейинги йили Ғалабанинг 75 йиллиги муносабати билан Тошкентда Ғалаба боғи барпо этилажаги ҳақида гапирдилар. Шунга қараганда Хотира ва қадрлаш куни ӯрнини Ғалаба куни қайта эгаллаши ҳам эҳтимолдан ҳоли эмас. Бунинг замирида балки тарихни орқага қайтариш мумкин эмаслигига доир ғоялар мужассам топгандир. Лекин шундай бӯлса-да, юқорида айтганимиздек, давлат раҳбари ҳар қандай расмий номни, расман бекор қилинмагунга қадар расмий номи билан аташи шарт ва зарур!\nЯна бир гап. Бу Шавкат Мирзиёевнинг Андижон вилояти ҳокимлигида ўтказилган фаоллар йиғилишида сӯзлаган нутқига тегишли. Президент нутқи давомида таълим соҳасидаги муаммоларга тўхталиб, шундай деди: «…Андижонда нима қилсак, мактабнинг, ўқитувчининг обрўйини ошириш мумкинлиги ҳақида ўйланглар. Кейин Андижон тажрибасини республикага қўллаймиз.\nШу кунларга етказса, мактаб ўқитувчисининг ойлигини минг долларга етказмоқчимиз.\nНима учун шунча йил давомида бизда йўлдан адашганлар пайдо бўлди, турли оқимлар пайдо бўлди? Таълим йўқ эди, билим йўқ эди, мактаб йўқ эди. Деворлар бор эди.\nБу соҳада муаммоларимиз кўп. Шароитимиз оғир. Ўқитувчи – жамиятнинг пойдевори». (Манба Kun.uz дан олинди).\nХӯш, ӯқитувчиларнинг ойлигини нега минг долларга етказиоқчи? Саккиз ярим миллион сӯмга эмас? Ахир Ӯзбекистоннинг миллий валютаси АҚШ доллари эмас, ӯзбек сӯмику?!\nФуқароларнинг шахсий уй-жойларини долларда сотиши тақиқланаётган, автомобилларни долларда сотишга барҳам берилаётган бир пайтда Президентнинг минбарда туриб, миллий валютамиз бӯлмиш сӯмни бир тийинга илмасдан “ӯқитувчилар ойлигини минг долларга етказамиз”, дейишларини қандай тушунсак бӯлади? Қани миллий ғурур? Қани миллий валютамизга бӯлган муҳаббат?\nПрезидентимиз минбарда туриб доллар тарғиботи билан шуғуллангандан кейин миллий валютамизнинг қадри ҳозиргидан яна бешбадтар қадрсизликка юз тутмайдими? Миллий валютамизнинг қадрини ошириш ӯрнига уни пинакка олмай гапириш замирида нималар мужассам топган. Ёки келгусида Ӯзбекистон ҳудудида миллий валютамиз сӯм билан бирга АҚШ доллари ҳам расмий муомалага киритиладими? Тушунолмайман… Ҳамма нарса қоришиб кетгандек… Бир томонда 9-май байрами рамзи бӯлиб келган Григор тасмасига қарши кураш кетаётган бир чоғда, иккинчи томондан эса 9-майда “Ӯлмас полк” юриши тантанали равишда ӯтказилишига расмий рухсат берилади. Бир томонда доллар билан савдо қилганлар жавобгарликка тортилса, доллар минбарда тарғибот қилинади…\nФейсбукда ажойиб ва баъзида жуда керакли бир функция бор. Буни фойдаланувчилар жуда яхши билишади ва кенг қўллашади. Шахсан ўзим хам шу функцияни кўп ишлатувчилар қаторига кирсам керак. Бу албатта игнор яъни сухбатдошни блоклаш ёки ўзбекча қилиб айтганда тўсиқ қўйиш, дийдорини ўчириш, думини тугиш ва хокозо.\nИгнор қилиш бу ( инглиз тилидан ignore ) бирор бир онлайн сухбат ёки форумда сухбатдош билан сухбатлашишдан бош тортиш. Уни гаплашиш имконига тўсиқ қўйиш.\nФейсбукданда фаол реал хаётда, айнан биз яшаб турган жамиятда айнан мана шу функцияда жуда кўп хукумат, бошқарув ва назорат органлари фаол фойдаланишади. Масалан бирор хукумат, бошқарув ташкилотга янги рахбар келди, дейлик. Аввало баланд панжаралар ва қорайтирилган ойналар ортига беркиниб халқни игнор қила бошлайди. Ундан кейин яшил ёки харбий формалар ортига беркинади. Ундан кейин баланд бинолар, мустахкам ва очилиши қийин бўлган эшиклар ортига беркинади. Яширинади. Иқрор бўлайлик жуда кўп Ўзбекистонни бошқаришда катта хиссаси бор фигураларни яқин – яқингача хеч қайсимиз умуман танимас эдик. Хали хануз кўпчилигини билмаймиз. Сабаби нимада?\nУлар ана шу тўсиқлар ортида халқдан, умуман ташқи оламдан алоҳида бўлиб хотиржам кўнглига келган ишни қила олиши, кўнгил ёзиши ва бизга маълум номалум одатларини баҳузур амалга ошира олиши керак. Халқ имкони борича безовта қилмаса, уларга шикоят қилмаса, уларнинг *зона комфорта * сини бузмаса – мана шу уларнинг мафкураси.\nМасалан, пастда турган рахбарларга битта вазифа юклайди. Имкони борича муаммо шу ерни ўзидаёқ хал бўлсин, юқорига, яъни, унга бу муаммо етиб бориб уни беҳаловат қилмасин. Хар сафар текширув ва назоратга борилганда исталган вазир ёки прокурор ўзидан қуйида турувчи бошқарув органларига нимани тайинлайди? Нима қилсанг қил , муаммо менгача етиб келмасин, деган маслакда иш олиб боради.\nИгнорни турлари кўп. Масалан, эшитиб – эшитмасликка олиб игнор қилиш. Бу хам кенг қўлланувчи услублардан бири. Хозирги кунда халқнинг оддий муаммоларини, масалан, свет, газ, коммунал муаммоларни билмайди деб ўйлайсизми? Хақиқат шуки улар халқни игнор қилишади. Дийдалари, виждонлари қотиб кетган. Бу қотган виждонларни арзи дод, йиғи – сиғи, хаттоки юзлаб ўлимлар хам юмшата олмайди. Албатта, коррупция деган ажойиб калит орқали бу мўжизавий қалбларга йўл топса бўлади. Қолган калитларни умуман тан олишмайди.\nНега бирор вазир, сенатор, прокурор, хокимлар халқ билан очиқ мулоқотдан қўрқади, хайиқади? Охирги пайтларда Тошкент шахар хокими Ж. Ортиқхўжаев, Самарқанд вилояти хокими, Наманган хокимидан бошқа сенатор, вазирликлар, умуман бошқарув, назорат органлари халқ билан юзма юз келишдан қочадилар негадир. Фейсбукдаги сахифаларини қўяверинг.\nЭй мард бўлсангизлар майдонга чиқинглар! Шу она ватанингиз, шу халқингиз учун озгина жон куйдиринглар. Токайгача ўша чиройли ёпиқ хоналарда халқни игнор қилиб яшайсизлар? Етар энди. Халқ номидан гапира олганни борки пусиб келиб ишдан бўшатасиз, ёмонлик қиласиз, қўрқитасиз қамоққа тиқасиз. Игнор қиласиз, оғзини ёпасиз. Ахир чегараси борку хар нарсанинг.\nХеч бўлмаса Президент айтган, ўргатган, сенга ишониб ваъда берган ишларини амалга ошир, хозиргача шу ишларни 30-40 фоизи хам амалга ошганда хаётимиз бутунлай бошқача бўлар эди. Онлайн қабулхона, ишонч телефонлари ортига хам беэътибор, халқни умуман ўйламайдиган ходимларингни қўйиб қўйдинглар.\nНима қилайлик сизларни олдингизга кириб бўлмаса, телефон қилолмасак, хат ёза олмасак. Гапимизни, дардимизни, муаммоимизни кимга айтайлик? Игнор қилавериб чарчамадингизми? Игнор қилинган халқ фақат битта йўл билан ханузгача яшашга мажбур. Ичига ютиш, чидаш, енгилиш, синиш ва албатта соқов бўлиш. Неча мардларни маддоҳга, соқовга айлантирдингиз. Ватангадо қилдингиз қанчасини. Менимча бас қилиш керак.\nБу блогпостга Чўлпонни шеъри якун ясаб беради. Нега бундайлиги ва нима қилиш кераклиги хам бу шеърда бор.\n1921 йил, 7 Сентябр, Бухоро.\nИгнорларни очиб – қучоқ очиб халқ ичига келинглар!\nАбдулазизхон Акрамов (FBdan)


Шайх Худойдоди Вали маънавияти | Jomboy.uz\nШайх Худойдоди Вали маънавияти\nМустақиллик туфайли миллий қадриятларимиз тикланди. Ўтган қисқа вақт ичида улуғ бобокалонимиз Амир Темур, Исмоил Ал-Бухорий, Даромий, Мотуридийлар мангу қўним топган масканлар обод зиёратгоҳга айлантирилди. Ана шундай улуғ алломалардан бири туманимиздаги Ғазира қишлоғида яшаб ижод этган Яссавия тариқатининг етук номаёндаларидан бири, ўзбек адабиёти ривожига муносиб ҳисса қўшган мутасаввуф шоир ва олим Шайх Худойдоди Вали ҳисобланади.\nШоир “Жаҳрия султония” сулукининг ўз замонасидаги пешвоси ҳисоблангани манбаларда қайд этилган. У кишининг ҳаёти ва ижодий фаолиятига доир кўплаб асарлар яратилган бўлиб, юртимиз ва хориждаги қўлёзмалар фондида сақланмоқда.\nВали бобо сифатида шуҳрат қозонган шайхнинг асл номи Худойберди бўлиб, отаси Ҳазрат азизон Ортиқ шайх эди.\nМуҳаммад Шариф Ҳусайнийнинг "Ҳужжат ул-Зокирин" тазкирасида қайд қилинишича, Ҳазрат азизон Ортиқ шайх асли Хоразмда шуҳрат ва эътиборга сазовор хонадондан соҳиби эди. Укаси азизон Зикриё шайх, оила аъзолари, қавм-қариндош ва содиқ муридлари билан аввал Бухорога, сўнг Карманага келиб, тоғ яқинидаги қишлоқда турғун бўлиб қолган. Ана шу манзилда ҳижрий 866, милодий 1462-63 йили бир ўғил кўради ва Худойберди деб исм қўяди. Аммо ота-онанинг хурсандчилиги ҳам, Худойбердининг ота-она меҳридан, тарбиясидан баҳраманд бўлиши ҳам узоққа чўзилмайди. Бу ҳақда "Маноқиби шайх Худойдоди Вали" китобида шоирнинг ўзи қуйидаги эсдаликларини келтирган: "Мен ўз ота-онамдан жуда ёш қолдим ва мени тарбия қилгувчи бирор мураббийим йўқ эди".\n"Ҳужжат ул-Зокирин" тазкирасининг муаллифи бу гапга аниқлик киритиб, шундай ёзади: "Айтурларки, ҳазрати азизон (Худойдоди Вали) ўз ота-оналаридан уч ёки тўрт ёшларида етим қолган эканлар".\nХудойберди — Худойдоди Вали мактабни тугатгач, Самарқандга келиб, шариат илмини ўрганиш мақсадида мадрасада таълим олади. Бўстонихон маҳалласидаги (ҳозирги шоирлар боғи ва унинг атрофида) бир ҳовлида истиқомат қилади. Маълум вақтдан сўнг ўқишини давом эттириш учун Ғиждувонга боради ва у ерда уч йил таҳсил олади. Моддий қийинчиликлар ҳам ҳазрат Худойдодни ўқиш ва илм ўрганишга бўлган ғайратини сўндира олмайди. Бухорога бориб, Мулло Муҳаммад мадрасасида яшайди ва таълимни давом эттиради.\n889 ҳижрий, 1484 милодий йили ўз даврининг машҳур мутасаввуфларидан, яссавия ёки жаҳрияи султония тариқатининг кўзга кўринган вакили шайх Жамолиддиннинг ҳузурига боради. Бухоронинг Калати мавзеида истиқомат қилувчи Шайх Жамолиддин йигитнинг фазилатларини кўриб, айтади: Сени бизга "Худой дод" (яъни Худо берди). Бундан сўнг отинг "Худойдод" бўлгай. Ана шу муносабат билан шоир Худойдод номи билан машҳур бўлди.\nҲазрат Худойдоднинг эътибори тобора ошаверади. Шундан сўнг Самарқанднинг ўша даврда анча обод бўлган мавзеларидан Ғазира (Жомбой)га келади ва оддийгина хонақода яшай бошлайди.\nПок эътиқоди, олий ҳиммати, камтарлиги, ғамхўрлиги атрофдагиларда яхши таассурот қолдириб, суҳбат ва панд-насиҳатларидан баҳраманд бўлишга интилувчиларнинг сони тобора ортиб боради. Ҳатто Мовароуннаҳр ҳокими Муҳаммад Шайбонийхон ҳам бу ҳазратга эътиқод қўйиб, ўз ҳузурига даъват этади.\nҲазрати Худойдод уйланган ва олти фарзанднинг отаси бўлган. Аммо қизи биби Маҳзунадан бошқалари ёш вафот этган. Айтишларича, ҳозир Ғазира ва унинг атрофида биби Маҳзунадан тарқалган шажара намояндалари яшайдилар.\nШайх Худойдод Вали 939 ҳижрий йили муҳаррам ойининг ўн иккинчи куни, яъни 1532 милодий, 12 август куни 71 ёшда вафот этган.\nУндан бой маънавий-маърифий мерос қолган. Аҳамияти шундаки, XV асрнинг охири ва XVI асрнинг бошларига тааллуқли тарихий вазият, халқ кайфияти ва адабий жараён ҳақида тасаввур ҳосил қилиш учун муҳим манба бўлиб хизмат қилади.\nҲазрати Азизон Шайх Худойдоди Вали зиёратгоҳи мустақиллик йилларида ободонлаштирилиб, қайта таъмирланди. Бугунги кунда зиёрат туризмининг асосий йўналишларидан бирига айлантирилган.


Абитуриент тест натижасини 1500 сўмга билиши мумкин\n12 апрел 2021, Тошкент вақти: 01:59\nЎзбекистон Вазирлар Маҳкамаси ҳузуридаги Давлат Тест маркази билан Click компанияси ўртасида эришилган келишувга кўра, абитуриентлар кириш имтиҳонларининг натижаларини SMS орқали олишлари мумкин.\nТест маркази маълумотига кўра, вилоятлардан келиб Тошкент олийгоҳларида тест синовларини топширган абитуриентлар пойтахтга келиб ўтирмасдан Click тизими орқали 1500 сўм эвазига имтиҳон натижасини билишлари мумкин.\nБунинг учун абитуриент USSD-менюсида (*880#) очилган “DTM 2014” бўлимига кириб, ўзининг рақамини киритиши лозим. Абитуриентнинг тест натижалари Тест марказидан олиниб, кейин автоматик равишда SMS орқали юборилади. SMS нархи- 1500 сўм Click фойдаланувчисининг пластик карточкасидан ечиб олинади.\nCLICK тизими – бу мобил банкинг тизими бўлиб, жисмоний шахсларга мобил телефон орқали ёки Интернет орқали пул маблағларини ўтказиш имкониятини беради.


Эркин микрофон - Жаслиқдаги рўзадорлар хўрланмоқда\nЧоршанба куни "Эркин микрофон"га Жаслиқ қамоқхонасидаги меҳмонхонадан қўнғироқ қилган Сайёра опа турмуш бир турмуш ўртоғи тақдиридан хавотир олса, бир қамоқхонада сахарликка сув ичиб, рўза тутаётган мусулмонларнинг хўрланаётганига куюнади.\nЖаслиқдан келган хабар\n“Эркин микрофон”нинг яна бир қаҳрамони бизга Ўзбекистондаги Жаслиқ қамоқхонасининг меҳмонхонасидан телефон қилганини айтган Сайёра исмли муслима аёл бўлди.\nСайёранинг турмуш ўртоғи “Ҳизбут-Таҳрир”га аъзоликда айбланиб, кўп йиллик муддатга озодликдан маҳрум этилган экан. Сайёра сўнгги 4 ойдан буён турмуш ўртоғини кўрмагани, кейинги бир ярим ойдан буён эса уни камерадошлари ҳам кўрмаганини айтар экан, бундан қаттиқ хавотирда эканини сўзлади.\nҚашқадарёдан Жаслиққача бўлган олис йўлни босиб келган Сайёра унга иккинчи марта ҳам эри билан учрашишга рухсат бермаётганликлари ортида бир хавотирли сабаб борлигидан шубҳа қилмоқда.\n- Келганимга мана 13 кун бўлиб қолди. Булар ўйин қилиб ëтибди. Бир ой олдин ҳам келиб кетган эдим бу ерга. 13 кун туриб қайтиб кетган эдим. Унда изоляторда деб айтган эди. “Бу ой келсанг киргизаман”, деган эди. Мана бир ойдан кейин ГУИНдан рухсат олиб келган эдим. ГУИНдагилар “Бораверинг. Отрядда. Кўрсатади”, деб рухсат берди. Ҳозир келганимга 13 кун бўлди. Кўрсатмаяпти. “Бор қайтиб кетавер. Фойдаси йўқ”, дейди. Мен ҳозир Жаслиқ меҳмонхонасида турибман. Кеча буларни ҳеч нарсадан ҳеч нарса йўқ отряддан олиб чиқиб кетган. Биттаси ўлибди. Учаласининг ҳали дараги йўқ. Қаердалигини билмайман. Отрядда эмас экан.\nОзодлик: Улар кимлар? Уларнинг исм-шарифларини биласизми?\n- Сирдарëдан Ўткир деган бола ўлган. 19 июлда ўлигини олиб чиқиб кетишган шу ердан. Учта фарзанди бор. Биттаси андижонлик Абдуллоҳ деган. Биттаси Намангандан Жамолиддин деган. Отрядда йўқ булар ҳам. 28 июнда буларни отряддан олиб чиқиб кетишган. Турмуш ўртоғимнинг аҳволини билмаяпман. Ҳалигача кўрсатгани йўқ. Началник билан ўтган ойда гаплашганимда мен билан уруш қилди. “Даъват қилган¸ нарушение қилган”, дейди. “Нима нарушение қилган?”, десам айтмайди. Ҳозир болаларга ҳаддан ортиқ азоб бериб ëтибди. Қўлидан занжир билан осиб қўйиб азоб бериб ëтибди бошлиқнинг ўзи.\nОзодлик: Қаердан биласиз буни?\n- Кириб чиққанлар айтишаяптида. Ўлгунча уришар экан. Доктор ҳам ўша ерда турар экан. Агар юраги ëмон бўлиб суллайиб қолса¸ уришни тўхтатиб туриб¸ укол дорини қилдириб¸ бирпасдан кейин яхши бўлиб қолса¸ яна азоблаяпти экан. “Йўлингдан қайт”, деяпти. Ҳозир бу жуда авж олган.\nҲозир болалар рўза тутишаяпти экан. Обедда ошхонага олиб борса¸ бошқа статядагилар овқат еб нима қилса¸ уларнинг олдига салат¸ қовун-тарвузлар қўйиб “Олинглар. Булар рўзадор. Булар емайди. Сизлар еб қўйинглар. Тўйиб-тўйиб еб олинглар”, деб буларнинг нафсониятига тегаëтган экан.\nОзодлик: Демак ҳозир рўза тутишаяпти.\n- Ҳа¸ рўза тутишаяпти болалар. Эрталаб сув ичишиб¸ кечга ифторлик қилиб бераяпти экан. Ифторлик соат 10 ларда бўлаяпти экан. Оқшоқни қайнатиб бераяпти экан. Саҳарликка сув ичишаяпти экан¸- дейди Қашқадарёдан Жаслиққача бўлган олис йўлни босиб келган Сайёра.\nИт итга, ит қуйруғига - мен эса ерсиз қоляпман\nДейди Фарғона вилоятининг Бешариқ туманидан телефон қилган фермер Шарофиддин Азаматов. 2008 йилда деҳқон хўжаликларини йириклаштириш қарори ортидан унинг ери бошқа фермерга қўшиб берилган. Бунинг эвазига туман ҳокими фермерга аввалги еридан 5 гектар майдонни сабзавот етиштириш учун ажратиб берган. Энди эса, Шарофиддин Азаматовга қарашли бўлган ерни ўзига бириктириб олган фермер бу беш гектар ернинг ярмини ҳам ториб олган.\n- Беш гектар сабзавотга 2008 йилда туман ҳокимининг қарори чиққан. Кейин давлатга озиқ-овқат етиштириш бўйича сабзавотчилик фермер хўжалигига айландида.\nОзодлик: Шунда ҳам фермер хўжалиги бўйича қолаверди шунақами?\n- Ҳа. Номи қолаверди. Икки гектар пиëз эккан эдик. Туман прокурори¸ началник милицияси орага тушиб икки гектардан 40 сотихини буздириб ташлади.\nОзодлик: Нимага буздириб ташлади?\n- Билмайман. “Нега буздириб ташладинг?” деса¸ индамаяпти. Келдида “Бузамиз экан пиëзни. Туман прокурори шунақа, деб айтди”, деди. Шу билан кейин 40 сотихини буздириб ташлади. Беш гектар ернинг икки ярим гектарини бошқа жойга кўчириб ташлади. Шу туман прокурори¸ началник милициялар аралашиб бўлдида. Кейин бу ерда жуда катта тўполон бўлди. Ўша прокурорларнинг ўзи қочиб кетди. Келмади ҳам. Бош прокурорга¸ президентга хат ëздим. Натижаси умуман бўлмаяптида.\nОзодлик: Пиëзни нимага бузди экан? Сиз нима деб ўйлайсиз?\n- Энди у прокурор фермерга сотилганда. Сотилгани учун бузилган. Кейин хўжалик судига берган эдим. Хўжалик судидагилар келдида ҳокимиятда очиқ суд ўтказиб¸ суднинг тарафини олди. Натижаси бўлмади унинг ҳам. Прокуратурага ўзим борган эдим. Кейин прокурор чақириб “Сен мени юқорига ëзаяпсан экан. Киссангга наша солиб¸ қаматиб қўяман. Ëзавермагин”, деди. Беш-олтита жойга ëздим аниқ жавоб бўлмаяпти. Тепа вилоят прокуратурасига бераяпти¸ вилоят прокуратураси туман прокурорига бераяпти. Мени чақирмасдан ўзлари ишни битириб юбораяптида. Ҳоким қарорни чиқариб берган. Ҳоким “Агар жанжал қилсанг¸ икковингдан ҳам фермерликни олиб қўяман”, деди. Ўша ерда келишдик. Орадан икки-уч ой ўтгандан кейин прокурорнинг буйруғи билан пиëзнинг 40 сотихи бузилиб кетди. Кўпчилик билан бўлаяпти бу ерда. Жуда кўп. Улар энди қаëққа чиқишни¸ қаëққа ëзишни билмайди¸- дейди бешариқлик фермер.\nБундан арз қилиб, куйиниб юрган деҳқон маҳаллий ҳуқуқ-тартибот идораларига мурожаатлари натижа бермагач¸ бизга телефон қилганини айтмоқда.\nШарофиддин Азаматовга кўра, ҳосил етилиб даромад қўлга кирай, деб турган шу кунларда бу каби ноҳақлик йўли билан еридан бутунлай мосуво қилинаётган собиқ фермерлар сони ортиб бормоқда.\nЕвропага бориб ишласак, қалай бўларкин?...\n“Эркин микрофон” эшиттиришининг яна бир қаҳрамони эса Украинанинг Луганск шаҳрида яшаб юрган, асли самарқандлик муҳожир Бахтиёр Алибеков.\nУ 1990 йилда Ўзбекистон ва Украина ўртасида талаба алмашинуви бўйича давлат дастури орқали Украинага бориб қолган ва ўша ерда яшаб қолганини айтди.\nМана 20 йилдирки, Украинада ишлаб юрган Бахтиёр ака шунча йилдан бери муҳожирлигича қолмоқда ва шу кунларда унинг сафига келиб қўшилаётган яна юзлаб ўзбекистонлик муҳожирларни собиқ МДҲ давлатларига эмас, ғарбий Европа давлатларига ишга боришга даъват қилмоқда.\n- Мен айтмоқчи эдимки¸ Ўзбекистонимиз меҳнаткашлари кўпроқ Европаларга бориб ишласалар. Шунинг иложи борми? Мен ўзим Лугансктепловозда ишлайман. Илгари токар бўлиб ишлардим. Ҳозир бизларнинг цехларни қисқартириб ташлади. Шунинг учун мен қурилиш цехига ўтдим.\nОзодлик: Сиз 1990 йилдан бери ўша ерда ишлайсизми?\n- Ҳа. Уйга икки-уч марта бориб келдим. Ўзимизда иш топа олмадимда. Қийин ўзимизда.\nОзодлик: Бу томонларга нима бўлиб келиб қолган эдингиз?\n- Илгари давлатлараро шартнома тузилган эди. Украинадан бизга борарди ўқишга¸ ўзимиздан Украинага келарди ўқишга. Мен ўқидим¸ лицейда ўқидим. Кейин техникумни тугатдим. Ҳозир шу ерда қолиб ишлаяпман.\nОзодлик: Шунча йилдан бери мана Украинада ишлаб юрибсиз экан. Сиз 1990 йилда чиқиб кетган бўлсангиз ҳам¸ гапларингиздан мардикорлар сафларига қўшилибсиз чоғи.\n- Ҳа¸ мен ҳам муҳожирман.\nОзодлик: Энди “Мардикор бўлайлик. Мардикор бўлиб Ғарбга борайлик¸ мардикор бўлиб Россияга борайлик деб юрилаверадими? Мардикор бўлмасдан боришнинг иложи йўқми?\n- Барибир ишлаш керакку. Барибир одам¸ қандай тушунтирсам экан¸ барибир овқатланиш керакку.\nОзодлик: Тўғри овқатланиш керак¸ лекин қаранг сизнинг 20 йиллик ҳаëтингиз ўтиб кетибди.\n- Ҳа¸ 20 йил бўлди.\nОзодлик: Сиз 1990 йилда заводга ишчи бўлиб келган эдингиз. Мана ҳали ҳам ишчи бўлиб юрибсиз.\n- Ҳа¸ ҳозир ҳам ишлаяпман.\nОзодлик: Ҳаëтингиз нимага бунақа ўзгаришсиз қолди экан? Ўзингиздан ўтдими ëки вазият шунақа мажбур қилаяптими одамларни?\n- Вазият мажбур қилаяпти. Балки иттифоқ бўлиб қолар бориб. Яна совет иттифоқи бўлиб қолар деб ўйлардим. Бўлмайди¸ совет иттифоқи бўлмайди энди. Мустақил бўлиб ўзимизни ўзимиз кўтармасак¸ бошқа ҳеч ким ëрдам бермайди. Россиядан умуман умид йўқ. Украинадан ҳам умид йўқ.\nОзодлик: Қоладиган йўл барибир ишчи бўлиб ишлаш бўлиб чиқаяптими?\n- Ҳа¸ барибир ўшанга бориб тақалаяпти. Ғарбга бориб ишласак¸ ўзимизнинг давлатимизнинг бюджетини¸ ўзимизнинг оиланинг бюджетини яхшилаб олсак. Ўзбекистонлик юртдошларимиз Россия ëки Украинада эмас Ғарб давлатларида¸ Америка қўшма штатларига¸ Жанубий Кореяларга бориб меҳнат қилса¸ шунинг иложи борми демоқчи эдимда¸ дейди 20 йилдан бери Украинада ишлаб юрган Бахтиёр ака.


“Барселона” ҳеч ким кутмаган ўйинчини олади\n19 ноябрь, 2020, 18:35\nТеглар:Барселона | Фиорентина\nКуманнинг қарори шу\n“Барселона” каби гранд клублар номдор футболчиларни олишига кўникиб қолганмиз. Бироқ, пандемия туфайли юзага келган молиявий инқироз катта клубларни ҳам шов-шувли трансферлар ўрнига арзон футболчиларни олишга мажбур қилмоқда.\nХусусан, каталонияликлар қишки трансферлар вақтида “Фиорентина” вакили Херман Пеццельяни сотиб олишни режалаштирмоқда. Италияликлар билан 2022 йилнинг ёзигача шартнома тузган 29 ёшли марказий ҳимоячининг трансфери таниқли футболчиларга нисбатан арзонроқ баҳоланмоқда.\nШунингдек, Рональд Куман навбатдаги трансфер мавсумида Англия премьер-лигасида иштирок этаётган Шкодран Мустафи, Жоэль Матип ва Антонио Рюдигер каби ҳимоячиларга ҳам таклиф билан чиқишни режалаштираётган эди.\n“Барса” футболчилари Неймар учун маошидан воз кечган\nМессининг қолгани “Барса”га зарар бўлди!\n“Манчестер Сити” Месси трансфери учун қанча таклиф қилиши аниқ бўлди


Режиссёрлар ўзбек киносидаги “энг қиммат” актрисаларни санаб ўтди\nДобавлено: 05.02.2016, 11:01\nЎзбек кинематографиясининг ҳозирги кундаги энг қиммат актрисаси ким? Қайси актриса фильмга томошабинлар оқиб келишига сабаб бўлади. Шу каби саволларга жавоб топиш мақсадида «Дарё» нашри хусусий киностудияларда фаолият олиб борувчи режиссёрлар ўртасида сўровнома ўтказди.\nСўровномада Рустам Саъдиев («Барон»), Акбар Бектурдиев («Сўнгги лаҳза», «Ойқиз эртаги»), Жавлон Шодмонов («Пайшанбадан пайшанбагача», ), Жаҳонгир Аҳмедов («Тилим қурсин», «Тундан тонггача-2»), Санжар Шодиев («Жигарбандим», «Қалб кўзи»), Замира Бегимқулова («Опа-сингиллар» сериали режиссёри), Суҳроб Ҳасанов («Ҳаётим орзуси»), Музаффар Эркинов («Армон»), Саид Мухторов («Фарёд», «Девона фаришта»), Ҳилол Насимов («Ажал жодуси», «Гумроҳлар», «Алданган аёл») каби режиссёрлар қатнашди. Улар ўз танлови бўйича энг қиммат, энг талабгир ва томошабинни кинога чақирувчи актрисалар номини санаб ўтди.\nСўровномада қатнашган режиссёрлар томонидан кўрсатилган номзодлар асосида, актрисаларнинг умумий рейтинги қуйидагича кўриниш олди:\nЗарина Низомиддинова, Юлдуз Ражабова, Шаҳзода Матчонова, Лола Элтоева


Энди Суперлига ўйинлари нима бўлади? - UzNews.uz\nЭнди Суперлига ўйинлари нима бўлади?\nЎзбекистон чемпионатининг қолган 3 та тури марказлашган ҳолда ўтказилиши мумкин.\nЖорий йилнинг 13-июнидан бошлаб Ўзбекистон Суперлигаси ўйинларига старт берилган эди.\nОртда қолган давр мобайнида чемпионат иштирокчилари ўртасида 5 та тур ўйинлари ўтказилди. 9-тур ўйинлари ҳам белгилан муддатда, белгиланган ҳудудларда ўтказилади. Aммо, ЎзПФЛ шу кунларда Суперлиганинг 10, 11 ва 12-тур учрашувларини қандай давом эттириш бўйича бош қотирмоқда.\nЎзПФЛ бош директори вазифасини бажарувчи Диёр Имомхўжаевнинг маълум қилишича, Ўзбекистон чемпионатининг қолган 3 та тури марказлашган ҳолда Тошкент шаҳри ва Тошкент вилоятида ўтказилиши мумкин.\nБунинг асосий сабабларидан бири республикамиз бўйлаб авиа ва темирйўл қатновлари бўйича чекловлар ўрнатилганлиги бўлмоқда. Чекловлар клублар учун қўшимча муаммоларни келтириб чиқаради.\nПФЛ расмийсининг хабарига кўра, Суперлиганинг 10, 11 ва 12-турларини марказлашган ҳолда ўтказиш бўйича чемпионатда иштирок этувчи клубларга расмий хат жўнатилган.\n«Марказлашган ҳолатда биз биринчи навбатда Суперлига учрашувлари давомийлигини сақлаб қоламиз, учрашувларни ва клубларни назорат қилишдаги қийинчиликлардан қисман холос бўламиз. Бунда албатта ИИВ, Санитария-эпидемиологик осойишталик агентлиги ҳамда МТРК, шунингдек, «Локомотив», «Бунёдкор», «Пахтакор», AГМК ва «Металлург» клубларининг қўллаб-қувватловига, қолган жамоаларнинг эса чемпионат учрашувлари тўхтаб қолмаслиги йўлида бир ёқадан бош чиқаришларига эришишимиз керак бўлади», деб фикр билдирди ПФЛ бош директори вазифасини бажарувчи Диёр Имомхўжаев.


Сурия – КУН УЗ\n26.01.2018\tМаданият Comments Off on Қочоқ ҳикояси: Сурияда қолганимда ўлишим аниқ эди!\nАлаа Худ Ўртаер денгизида чўкиб кетмади. У Суриядан Германияга ноқонуний тарзда етиб олди. Ноқонуний—бу қандай? Алаа бу ҳақида DW мухбири Диана Ходалига ҳикоя қилиб берди. “Ҳа, менда имкон йўқ эди. Сурияда ҳаёт йўқ. Албатта, мен одам савдоси билан шуғулланувчиларга мурожаат қилишим ҳаётимга таваккал эканини билардим. Аммо Европага кетиш учун бошқа …\n22.01.2018\tЖаҳон Comments Off on Анқарада Суриядаги операцияга қарши намойиш бўлиб ўтди\nАнқара полицияси 21 январда Суриянинг Афринида ҳарбий операция ўтказилишига қарши чиқаётганлар гуруҳига қарши кўзни ачиштирувчи газ қўллади. Бу ҳақда CNN Türk хабар бермоқда. Маълум қилинишича, ҳуқуқ-тартибот идоралари ходимлари фаолларни қўлга олиб, уларни сўроқ қилгани бўлимга олиб борганлар. Одамлар курдларни қўллаб-қувватловчи Демократия ва халқлар партияси чақириқларидан кейин норозилик намойишларига чиққанлар. Туркия …\n20.01.2018\tЖаҳон Comments Off on Эрдўған Туркия Сурияда ер усти амалиётини бошлаб бўлгани ҳақида маълум қилди\nТуркия президенти Ражаб Тоййиб Эрдўғаннинг маълум қилишича, мамлакат қуролли кучлари Суриянинг Афринида ер усти амалиётини аслида бошлаб бўлди. Бу ҳақда Hurriyet газетаси хабар тарқатган. Унинг сўзларига кўра, турк қўшинларининг кейинги амалиёти жойи Суриянинг Манбиж минтақаси бўлади. Аввалроқ, Туркия мудофаа вазири Нуриддин Жаникли Туркия курдларга қарши амалиёт бошлагани ҳақида эълон қилганди. …\n14.01.2018\tЖаҳон Comments Off on Эрдўған Сурия шимолига ҳарбий юриш эҳтимолидан огоҳлантирди\nТуркия президенти Ражаб Тойиб Эрдўған Токат вилоятидаги чиқиши вақтида Туркия мамлакат ичкарисида ҳам, ташқарида ҳам терроризмга қарши жиддий кураш олиб боражаги ҳақида гапирди. У Туркия жанубини терроризм таҳдидидан ҳимоя қилиш учун турк армияси яқин кунлар давомида Сурия шимоли-ғарбида жойлашган Манбиж ва Африн минтақаларидаги Сурия курдлари ҳудудида «Фрот қалқони» амалиёти каби …\n30.11.2017\tЖаҳон Comments Off on 2017 йилда Сурияга 6 миллиард доллар ажратилади\nЖорий йилда Сурияга 6 миллиард доллар миқдорида ижтимоий ёрдам ажратилади. Бу ҳақидаги қарор Брюсселда бўлиб ўтган халқаро конференцияда маълум бўлди. Конференцияда БМТ, Евроиттифоқ, шунингдек, Британия, Германия, Норвегия, Катар ва Кувайт мамлакатлари вакиллари иштирок этди. «Делегатлар муҳокамалар чоғида Сурияга 6 миллиард доллар ажратилиши тўғрисида битимга келишди. Бу кичик маблағ эмас ва …\n«Россия Суриядаги кимёвий ҳужум қурбонларига ҳурматсизлик қилди»\n18.11.2017\tЖаҳон Comments Off on «Россия Суриядаги кимёвий ҳужум қурбонларига ҳурматсизлик қилди»\nОқ уйнинг маълум қилишича, Россия Суриядаги кимёвий ҳужум қурбонлари ҳаётини қадрламайди, шу сабабдан БМТ Хавфсизлик Кенгашида терговлар бўйича резолюцияни блоклаб қўймоқда. Бу ҳақда АҚШ президенти маъмуриятининг матбуот котиби Сара Сандерс баёнотида айтилади. Аввалроқ Россия БМТ-Кимёвий қуролни тақиқлаш бўйича ташкилот қўшма миссиясининг Сурияда кимёвий ҳужумларни тергов қилиш бўйича мандати узайтирилишини блоклаб …\n10.11.2017\tЖаҳон Comments Off on Суриялик ҳарбийлар Ироқ ҳудудидан ўтди\nИроқ ҳарбийлари Сурия армиясига ва унинг иттифоқчиларига ИШИДнинг Сурия ҳудудидаги охирги таянчи бўлган Абу-Камол шаҳрига ҳужум қилишда Ироқ ҳудудидан ўтишга рухсат берди. Бу ҳақда Al Masdar ўз манбасига асосланган ҳолда хабар тарқатди. Манба маълумотига кўра, натижада Сурия армияси кутилмаган томондан ҳужум қилган ва Абу-Камолнинг шарқидан чиқиб келган. Якунда армия Абу-Камолни …